title: Spraykaalit

text: Spraykaalit oli suomalainen 1990-luvun alussa toiminut Ilkka Rinteen ja Teemu Airamon muodostama rapmusiikkia esittävä lauluduo.


title: Spraykaalit

text: Duo julkaisi vuonna 1992 albumin "Spray", jonka tunnetuimmaksi kappaleeksi tuli "Haluun naista koskettaa". Albumin julkaisun jälkeen duo katosi julkisuudesta.


title: Josep Llorens i Artigas

text: Josep Llorens i Artigas (1892 – 1980) oli espanjalainen keraamitaiteilija ja taidekriitikko.


title: Josep Llorens i Artigas

text: Llorens syntyi 1892 Barcelonassa. Hän opiskeli kaupungissa piirtämistä Llotjan taidekoulussa ja vuodesta 1912 lisäksi keramiikkaa ja maalaustaidetta Cercle Artístic de Sant Lluc -taideyhteisössä ja käsityökoulussa, jossa tapasi monia taiteilijoita, kuten Joan Mirón. Llorens matkusti 1917 Pariisiin avustuksen turvin laajentamaan taitojaan keraamikkona. Hän kirjoitti siellä myös taidekritiikkejä moniin alan lehtiin. Llorens palasi Pariisiin 1920-luvulla ja teki yhteistyötä Pablo Picasson kanssa. Hän työskenteli 1930-luvulla muun muassa Georges Braquen kanssa ja sai töitään näyttelyihin muun muassa Pariisiin, New Yorkiin, Tukholmaan ja Berniin.


title: Josep Llorens i Artigas

text: Llorens palasi Barcelonaan 1941 ja aloitti pian sen jälkeen yhteistyön Mirón kanssa. He tekivät ruukkuja, patsaita ja keraamisia seinämaalauksia. Heidän töihinsä kuuluvat esimerkiksi seinämaalaukset Unescon rakennuksessa Pariisissa, Harvardin yliopistolla ja Barcelonan lentoasemalla. Miró teki ensimmäiset keraamiset kokeilunsa juuri Llorensin kanssa, kun hän maalasi Llorensin vaasien tai laattojen päälle. Miró teki lopulta patsasmalleja, joista Llorens teki savisia veistoksia. Miró jatkoi vuodesta 1953 yhteistyötä myös Llorensin pojan Joan Gardy-Artigasin kanssa.


title: Josep Llorens i Artigas

text: Llorens palkittiin vuonna 1956 Guggenheim-palkinnolla ja vuonna 1971 hän sai espanjalaisen taiteiden kultamitalin. Llorens kuoli Barcelonassa 1980.


title: Kainuu 39

text: Kainuu 39 on Pekka Lehdon ja Pirjo Honkasalon ohjaama suomalainen dokumentaarinen draamaelokuva vuodelta 1979. Pääosia näyttelevät kainuulaiset nuoret. Elokuva kertoo mitä Suomussalmen Juntusrannan asukkaille tapahtui, kun puna-armeija miehitti Juntusrannan talvisodan ensimmäisinä päivinä syksyllä 1939. Kylän asukkaita ei ollut evakuoitu, joten he jäivät hyökkääjän armoille. Asukkaat päättivät tehdä yhteistyötä miehittäjien kanssa. Kun suomalaiset valloittivat alueen takaisin joulu–tammikuussa, juntusrantalaiset joutuivat syytteeseen vihollisen auttamisesta. Arviolta kolme- tai neljäsataa kainuulaista joutui työleirille. 27 tuomittiin maanpetoksesta.


title: Josep Lluís Sert

text: Josep Lluís Sert i López (1902–1983) oli espanjalainen arkkitehti, joka oli kiinnostunut kaavoituksesta ja kaupunkisuunnittelusta mutta tuli tunnetuksi myös sisätilojen ja kalusteiden suunnittelijana.


title: Josep Lluís Sert

text: Sert opiskeli arkkitehtuuria Barcelonan teknillisessä korkeakoulussa. Valmistuttuaan hän työskenteli Pariisissa Le Corbusierin ja Pierre Jeanneretin kanssa ennen kuin avasi oman toimistonsa synnyinkaupungissaan Barcelonassa. Sert palasi Pariisiin työstämään Espanjan paviljonkia Pariisin maailmannäyttelyyn 1937. Sert suostutteli monta Pariisissa maanpaossa ollutta katalonialaista taiteilijaa osallistumaan paviljongin toteuttamiseen. Tunnetuin teos oli Picasson "Guernica".


title: Josep Lluís Sert

text: Vuonna 1939 Sert muutti Yhdysvaltoihin, missä hänestä tuli Harvardin yliopiston arkkitehtuurin professori vuonna 1953. Hän aloitti kaupunkisuunnittelun opetuksen ensimmäisenä koko maassa. Vuonna 1955 hän perusti oman toimistonsa Massachusettsiin. Se toteutti monia asuin- ja toimistotaloja sekä yliopiston rakennuksia 1960- ja 1970-luvuilla.


title: Josep Lluís Sert

text: Sertin tunnettuihin teoksiin kuuluvat Joan Mirón ateljeekoti Mallorcalla (1955), Fondation Maeghtin galleria Ranskassa (1959), ja Fundació Joan Miró Barcelonassa (1975). Hän osallistui myös Bostonin, Harvardin ja Guelphin yliopistojen kampusten sekä kolumbialaisen Medellínin kaupungin asemakaavan suunnitteluun.


title: Leymah Gbowee

text: Leymah Roberta Gbowee (s. 1. helmikuuta 1972 Liberia) on liberialainen rauhanaktivisti, joka sai 2011 Nobelin rauhanpalkinnon Ellen Johnson Sirleafin ja Tawakkul Karmanin kanssa.


title: Leymah Gbowee

text: Gbowee oli 17-vuotias, kun Liberian sisällissota syttyi pääkaupungissa Monroviassa. Hänestä tuli sodan aikana traumaterapeutti ja teki paljon töitä Charles Taylorin joukossa taistelleiden lapsisotilaiden kanssa. Gbowee muodosti kymmenien naisten kanssa 2002 ryhmän, jonka tavoitteena oli lopettaa sota. Gboween järjestämä Women of Liberia Mass Action for Peace aloitti kokoontumalla Monrovian toreilla laulaen ja rukoillen. Naisten määrä kasvoi liikkeessä pian, ja presidentti Taylor lupautui tapaamaan heidät ja lupasi heille rauhanneuvotteluiden aloittamisen. Gboween ryhmä seurasi neuvotteluita Ghanassa, mutta viikkojen tuloksettomien neuvotteluiden jälkeen naiset muodostivat piirin sen rakennuksen ympärillä, jossa neuvotteluita käytiin. Lopulta he onnistuivat painostamaan sodan osapuolet rauhaan.


title: Leymah Gbowee

text: Gboween ryhmittymä jatkoi työtä myös Taylorin jälkeen valtaan nousseen väliaikaishallituksen kaudella. Hän onnistui organisoimaan Liberian kristityt ja musliminuskoiset naiset yhteiseen kampanjaan Ellen Johnson-Sirleafin valitsemiseksi presidentiksi. Johnson-Sirlieaf valittiinkin 2005 Afrikan ensimmäiseksi naispresidentiksi. Samana vuonna Gboween valmistui maisteriksi Eastern Mennonite Universitystä konfliktirakenteista ja rauhanrakentamisesta. Gboween oli perustamassa 2006 Thelma Ekiyorin ja Ecoma Alagan kanssa Women Peace and Security Network Africaa, jonka tukikohdaksi tuli Ghanan Accra.


title: Leymah Gbowee

text: Gbowee on saanut työstään useita palkintoja. Hän sai 2009 Profile in Courage Awardin, ja 2011 hänelle myönnettiin Nobelin rauhanpalkinto.


title: Tumman veden päällä (elokuva)

text: Tumman veden päällä on 6. syyskuuta 2013 ensi-iltansa saanut Peter Franzénin ohjaama elokuva, joka perustuu Franzénin kirjoittamaan samannimiseen omaelämäkerralliseen kirjaan. Franzén on tehnyt myös elokuvakäsikirjoituksen. Pääosia elokuvassa näyttelevät Samuli Edelmann, Matleena Kuusniemi sekä Olavi Angervo.


title: Tumman veden päällä (elokuva)

text: Elokuvan kuvaukset alkoivat vuoden 2012 elokuussa ja päättyivät vuoden alusta 2013.


title: Tumman veden päällä (elokuva)

text: Lähde: Elonet


title: Tawakkul Karman

text: Tawakkul Karman (, Tawakul Karmān, myös Tawakel Karman) (s. 7. helmikuuta 1979 Taiz, Jemen) on jemeniläinen toimittaja, poliitikko ja ihmisoikeusaktivisti. Hän perusti vuonna 2011 Naistoimittajat ilman kahleita -järjestön, joka pyrkii edesauttamaan sanan- ja mielipiteenvapautta. Karman sai Nobelin rauhanpalkinnon yhdessä Liberian presidentin Ellen Johnson Sirleafin ja liberialaisen rauhanaktivisti Leymah Gboween kanssa vuonna 2011. Hän oli ensimmäinen jemeniläinen ja toinen musliminainen, joka sai palkinnon.


title: Tawakkul Karman

text: Karman johti vuodesta 2007 alkaen rauhanomaisia mielenosoituksia joka viikko hallituksen rakennuksen edessä Sanaassa. Niissä vaadittiin ihmisoikeuksia. Hän on yksi kolmestatoista naisjäsenestä oppositiopuolueen shura-neuvostossa.


title: Tawakkul Karman

text: Palkinnon saadessaan Karman oli 32-vuotias kolmen lapsen äiti.. Hän sai Turkin kansalaisuuden vuonna 2012 turkkilaistaustansa takia. Hänen esivanhempansa ovat kotoisin alun perin Karamanista Anatoliasta


title: Tuomas Summanen

text: Tuomas Summanen on suomalainen ohjaaja, käsikirjoittaja ja tuottaja. Summanen on Rabbit Filmsin luova johtaja ja osakas. Summasen tunnetuimmat tuotannot ovat "Putous" (2010–2014), Posse (2014-2015), Kingi (2015), "Läpiveto" (2006–2007), "Kenraali Pancho & Pojat Pohjoiskalotilla" ja "Hyvät ja huonot uutiset".


title: Gyude Bryant

text: Charles Gyude Bryant (17. tammikuuta 1949 Monrovia – 16. huhtikuuta 2014 Monrovia) oli liberialainen poliitikko. Hän toimi maansa valtionpäämiehenä väliaikaishallituksen johdossa 14. lokakuuta 2003 – 16. tammikuuta 2006. Hän oli uskonnollinen johtaja ja liikemies, jolla ei ollut juurikaan poliittista taustaa, ja siksi hänet haluttiin väliaikaishallituksen johtoon. Byant oli etniseltä taustaltaan grebo ja kuului episkopaaliseen kirkkoon.


title: Gyude Bryant

text: Virkakautensa päätyttyä häntä syytettiin taloudellisista väärinkäytöksistä, mutta syytteet raukesivat vuonna 2010.


title: Valinta-aksiooma

text: Valinta-aksiooma () on matemaattisen joukko-opin aksiooma, jonka mukaan jokaiseen ei-tyhjien joukkojen kokoelmaan formula_1 voidaan liittää uusi joukko formula_2 siten, että kukin sen alkioista formula_3 kuuluu vastaavaan joukkoon formula_4. Toisin sanoen voidaan muodostaa kuvaus, "valintakuvaus", joka valitsee jokaisesta joukosta yhden alkion. Kaikissa tapauksissa, jos joukkoja formula_5 on äärettämän monta, ei kuitenkaan voida muodostaa sääntöä, jonka mukaisesti alkiot kustakin joukosta valitaan, ja valinta-aksiooma osoittaakin ainoastaan, että tällainen valintakuvaus on olemassa, mutta sitä ei voida konstruoida.


title: Valinta-aksiooma

text:
Valinta-aksioomaa käytti ensimmäisenä eksplisiittisesti Ernst Zermelo vuonna 1904. Hänen esittämässään muodossa aksiooma kuuluu näin:
Valinta-aksiooma voidaan ilmaista myös niin, että kun joukoista formula_5 yksikään ei ole tyhjä, myöskään niiden karteesinen tulo ei ole tyhjä joukko.


title: Valinta-aksiooma

text: Aksiomaattisessa joukko-opissa käytetään useimmiten aksioomina Zermelon-Fraenkelin aksioomia (ZF). Kun niihin lisätään valinta-aksiooma, saadusta aksioomakokoelmasta käytetään lyhennettä ZFC. Kurt Gödel todisti vuonna 1939, että valinta-aksiooma voidaankin ristiriidattomasti yhdistää Zermelon-Fraenkelin aksioomiin. Vuonna 1963 Paul Cohen toisaalta todisti, että sitä ei voida todistaa ZF-aksioomien avulla eli se on niistä riippumaton.


title: Valinta-aksiooma

text: Valinta-aksiooman avulla voidaan todistaa muun muassa seuraavat, sen kanssa yhtäpitävät tulokset, joita voidaan pitää myös valinta-aksiooman vaihtoehtoisina muotoiluina:


title: Valinta-aksiooma

text: Matematiikan eri aloilla on runsaasti lauseita, jotka voidaan todistaa ainoastaan valinta-aksiooman avulla. Tällaisia ovat esimerkiksi seuraavat:


Amerikkalaisen jalkapallon maailmanmestaruuskilpailut on kansainvälisen amerikkalaisen jalkapallon liiton ylläpitämä turnaus, jonka voittajamaa nimetään amerikkalaisen jalkapallon maailmanmestariksi. Kilpailuja on järjestetty vuodesta 1999 lähtien.


title: Amerikkalaisen jalkapallon maailmanmestaruuskilpailut

text: Kilpailut järjestetään joka neljäs vuosi ja niihin osallistuu karsintojen jälkeen kahdeksan liiton jäsenmaata. Suomi on selviytynyt karsinnoista kerran itse kisoihin.


title: Darren Shahlavi

text: Darren Shahlavi (5. elokuuta 1972 Stockport, Englanti – 14. tammikuuta 2015 Los Angeles, Kalifornia, Yhdysvallat) oli brittiläinen näyttelijä ja itämaisten taistelulajien taitaja.


title: Darren Shahlavi

text: Shahlavi aloitti näyttelemisen elokuvissa 1990-luvulla Aasiassa. Hän työskenteli koko 1990-luvun hongkongilaisissa elokuvissa, kuten "Suojelusenkelit" (1995), "Tai Chi Chun" (1996) ja "Techno Warriors" (1998). 2000-luvun ensimmäisellä vuosikymmenellä Shahlavi päätyi yhdysvaltalaisiin elokuviin ja sai ensimmäisen roolinsa elokuvasta "Hostile Environment" (2000). Hänellä oli myös pieni rooli elokuvassa "I Spy" (2002), jossa pääosia esittivät Eddie Murphy ja Owen Wilson. Vuosikymmenen loppupuolella Shahlavi esiintyi enimmäkseen vierailevissa televisiorooleissa, sarjoissa kuten "Kadonneiden jäljillä", "Pirunkaupat" ja "Bionic Woman".


title: Darren Shahlavi

text: Shahlavi sai hieman isomman roolin 2010-luvun alussa elokuvassa "Ip Man 2", jossa hän esitti Twister-nimistä nyrkkeilijää. Hän otteli elokuvan loppupuolella pääosaa esittänyttä Donnie Yeniä vastaan. Samana vuonna Shahlavi nähtiin roiston roolissa Steven Seagalin elokuvassa "Born to Raise Hell", jossa hänellä oli myös yhteinen tappelukohta Seagalin kanssa. Myös Steve Austinin tähdittämässä "Tactical Force – erikoisjoukkue" -elokuvassa Shahlavi esitti rikollista. Tällä kertaa hänellä oli yhteinen tappelukohtaus Michael Jai Whiten kanssa.


title: Darren Shahlavi

text: Shahlavi alkoi harrastamaan seitsemänvuotiaana judoa vuokratussa teatterissa, jossa hän myös näki näyttelijöiden esiintyvän aikaisin ennen harjoituksia. Huomattuaan taisteluelokuvien näyttelijöitä, kuten Bruce Leen ja Jackie Chanin Shahlavilla heräsi kiinnostusta esiintyä samankaltaisissa elokuvissa. Tämän myötä hän ryhtyi harjoittelemaan karatea ja myöhemmin myös potkunyrkkeilyä ja thainyrkkeilyä Manchesterissä.


title: Darren Shahlavi

text: Shahlavi löydettiin kuolleena kotoaan Los Angelesista 14. tammikuuta 2015. Kuolinsyyksi epäillään lääkkeiden yliannostusta.


title: Arteles Creative Center

text: Arteles Creative Center (Arteles Kulttuurikeskus) on Hämeenkyrössä Haukijärven kylässä toimiva kansainvälinen residenssi- ja kulttuurikeskus. Keskuksessa vierailee vuosittain yli 100 taiteilijaa ja luovan alan ammattilaista, jotka asuvat ja työskentelevät residenssiohjelmissa 1–2 kuukauden periodeissa.


title: Arteles Creative Center

text: Residenssityöskentelyn ohessa vieraat toteuttavat näyttelyitä, luentoja ja projekteja sekä Hämeenkyrössä että suomalaisissa kulttuuri-instituutioissa. Vuonna 2011 yhteistyötä toteutui mm. Kiasman, Porin Taidemuseon ja Tampereen Taidemessujen kanssa.


title: Arteles Creative Center

text: Arteles on palkittu vuoden Leader-hankkeena Länsi-Pirkanmaalla vuonna 2010 ja Suomen Kulttuurirahaston Pirkanmaan rahasto on myöntänyt Arteles-residenssiohjelmalle maakunnallisesti merkittävien hankkeiden rahoitusta.


title: Slatina

text: Slatina tarkoittaa seuraavia asioita:


title: Ciudad del Motor de Aragón

text: Ciudad del Motor de Aragón (myös MotorLand Aragón) on moottorirata Alcañiz’ssa Teruelin maakunnassa Aragonian itsehallintoalueella Espanjassa.


title: Ciudad del Motor de Aragón

text: Radalla on mittaa FIA:n alaisissa sarjoissa käytettävällä versiolla 5,345 kilometriä ja FIM:n alaisissa sarjoissa käytettävällä versiolla 5,077 kilometriä. Rata rakennettiin vuonna 2008. Radan on suunnitellut saksalainen arkkitehti Hermann Tilke. Espanjalainen Formula 1 -kuljettaja Pedro de la Rosa toimi projektin teknisenä ja urheillullisena johtajana.


title: Ciudad del Motor de Aragón

text: Radalla on ajettu muun muassa MotoGP-, Superbike- ja World Series by Renault-sarjoja.


Jääkiekon nuorten maailmanmestaruuskilpailut 1990 pelattiin Suomessa ottelupaikkakuntina olivat Helsinki, Turku, Kauniainen ja Kerava. Maailman mestaruuden voitti Kanada ja Suomi oli neljäs.


title: Jääkiekon nuorten maailmanmestaruuskilpailut 1990

text: Jokainen joukkue pelasi yhden ottelun jokaista vastaan.


text: A-sarja


title: Arabian laatta

text: Arabian laatta on yksi Maan litosfääriin kuuluvista mannerlaatoista. Arabian laatta on pinta-alaltaan noin 5 010 000 neliökilometriä. Arabian laatan vanhimmat osat syntyivät keski- ja myöhäisellä proterotsooisella kaudella 800–650 miljoonaa vuotta sitten. Arabian laatta työntyy Afrikan ja Intian laatan kanssa kohti Euraasian laattaa.


title: Arabian laatta

text: Persian- ja Omaninlahti syntyivät Intian valtameren täyttäessä Euraasian ja Arabian laattojen toisistaan poispäin vetäytyessä muodostaman halkeaman. Prosessi kääntyi ympäri, ja noin 20 miljoonaa vuotta sitten lahti alkoi sulkeutua Arabian laatan työntyessä kohti Euraasian laattaa. Punaisenmeren ja Adeninlahden halkeamat muodostavat eteläisen raja-alueen, jossa Arabian ja Afrikan laatta erkanevat toisistaan.


title: Punainen pukee teitä ja muita tarinoita

text: Punainen pukee teitä ja muita tarinoita () on Lucie Durbianoon sarjakuva-albumi vuodelta 2007.


title: Aarre (sarjakuva)

text: Aarre () on Lucie Durbianon sarjakuva-albumi vuodelta 2008.


title: Rajinikanth

text: Rajinikanth (oik. Shivaji Rao Gaikwad; s. 12. joulukuuta 1950 Bangalore, Karnataka, Intia) on intialainen elokuvanäyttelijä, joka on myös tuottanut ja käsikirjoittanut elokuvia. 40-vuotisen uransa aikana hän on esiintynyt yli 150 elokuvassa, joihin kuuluu tamilin-, hindin-, kannadan-, telugun-, malajalamin-, englannin- ja bengalinkielisiä elokuvia. Roolillaan elokuvassa "Sivaji" (2007) Rajinikanthista tuli Aasian toiseksi korkeimmin palkattu näyttelijä Jackie Chanin jälkeen.


title: Rajinikanth

text: Rajinikanth meni naimisiin Latha Rangacharin kanssa 26. helmikuuta 1981. Heillä on kaksi tytärtä, Aishwarya Rajinikanth ja Soundarya Rajinikanth, jotka työskentelevät myös elokuva-alalla. Aishwarya on naimisissa näyttelijä Dhanushin kanssa.


title: Rajinikanth

text: Rajinikanthin ensimmäinen elokuva oli vuonna 1975 ilmestynyt tamilinkielinen K. Balachanderin ohjaama ihmissuhteiden suuria ikäeroja käsittelevä draamaelokuva "Apoorva Raagangal", jossa Rajinikanth oli suhteellisen pienessä sivuosaroolissa. Elokuva kuitenkin voitti parhaan tamilinkielisen elokuvan National Film Awards -palkinnon, ja Rajinikanth sai medianäkyvyyttä kun "The Hindu" kehui hänen roolisuoritustaan. "Apoorva Raagangalin" jälkeen Rajinikanth alkoi saada yhä enemmän elokuvarooleja ja vuoden 1978 loppuun mennessä hän oli esiintynyt jo neljässäkymmenessä elokuvassa. Vuoden 1978 M. Bhaskarin ohjaamassa elokuvassa "Bairavi" Rajinikanth esiintyi ensimmäistä kertaa pääosaroolissa. "Bairavin" vuoksi Rajinikanth sai lisänimen "Superstar" (”Supertähti”), jota useiden elokuvien alkutekstit käyttävät hänen nimensä yhteydessä vielä tänäkin päivänä.


title: Rajinikanth

text: Saavutettuaan suuren suosion Etelä-Intiassa Rajinikanth esiintyi myös ensimmäisessä Bollywood-elokuvassaan "Andha Kanoon" vuonna 1983 Amitabh Bachchanin ja Hema Malinin kanssa. Vuonna 1988 hän esiintyi merkittävässä sivuosaroolissa uransa toistaiseksi ainoassa yhdysvaltalaisessa elokuvassa "Bloodstone – rubiinin kirous", joka ei kuitenkaan Yhdysvalloissa saavuttanut suurta suosiota lähes tuntemattomien pääosanäyttelijöidensä takia.


title: Rajinikanth

text: Yksi 1990-luvun menestyneimmistä Rajinikanthin elokuvista oli K. S. Ravikumarin "Muthu" vuodelta 1995. Vuonna 1998 elokuva ilmestyi myös Japanissa, jossa se sai erinomaisen vastaanoton. Menestyksen jälkeen myös Rajinikanthin seuraavia elokuvia myytiin Japaniin, mutta ne eivät menestyneet yhtä hyvin.


title: Rajinikanth

text: Vuoden 2005 "Chandramukhi", jossa Rajinikanth oli pääosassa, pysyi teatterilevityksessä 890 päivää ja teki näin Etelä-Intian elokuvateollisuuksien ennätyksen. Vuonna 2010 ilmestyneessä S. Shankarin elokuvassa "Enthiran" Rajinikanth esitti Chitti-nimistä androidihumanoidirobottia sekä robotin luonutta tiedemiestä. Elokuvasta tuli 2,8 miljardin rupian tuotollaan historian tuottoisin tamilielokuva. Elokuvan saaman suosion myötä Rajinikanth teki myös erikoisesiintymisen Chittinä Shahrukh Khanin Bollywood-elokuvassa "Ra.One" vuonna 2011.


title: Rajinikanth

text: Vuonna 2011 "Rana"-elokuvan kuvauksissa Rajinikanth sairastui ruokamyrkytykseen ja joutui sairaalaan. Sairaalasta päästyään hän joutui sinne pian uudestaan. Rajinikanthin sairastelun vuoksi pahasti viivästynyt "Rana" aiottiin aikataulusyistä tehdä animaationa, mutta sen sijaan päädyttiinkin tekemään "Kochadaiiyaan", jolle "Rana" olisi mahdollisesti jatko-osa. Elokuvan ohjasi Rajinikanthin tytär Soundarya ja ilmestyessään vuonna 2014 siitä tuli Intian ensimmäinen liikkeenkaappaustekniikalla toteutettu animaatioelokuva, joka kuitenkin sai osakseen paljon kritiikkiä viimeistelemättömästä grafiikasta. Sairaalasta kotiutumisensa jälkeen Rajinikanthin ensimmäinen elokuva ei-animaatiohahmona oli vuonna 2014 ilmestynyt K. S. Ravikumarin ohjaama "Lingaa".


title: Rajinikanth

text: Rajinikanth on saanut elokuvillaan yli neljäkymmentä palkintoa, joihin sisältyy myös parhaan miesnäyttelijän Filmfare Awards South -palkinto vuonna 1984 tamilinkielisestä elokuvasta "Nallavanuku Nallavan". Vuonna 2011 hän sai elokuvassa "Enthiran" esittämästään kaksoisroolista sekä parhaan sankarin että parhaan konnan Vijay Awards -palkinnon.


title: Rajinikanth

text: Intian valtio myönsi hänelle Padma Bhushan -palkinnon vuonna 2000 ja Padma Vibhushan -palkinnon vuonna 2016.


title: Sirklaus

text: Sirklaus on luistelun perustekniikka, joka mahdollistaa vauhdin säilyttämisen kaartaessa. Se voidaan suorittaa molempiin suuntiin. Sirklatessa sisäjalan kantaessa liukua ulkojalka astuu sisäjalan edelle ja ohi. Luistelija siirtää painoaan ulkojalalle samalla painaen vielä ristissä olevaa sisäjalkaansa kaarretta vastaan. Sisäjalka astuu ulkojalan edelle ja luistelija siirtää painonsa sen varaan painaen taas ulkojalalla kaarretta vasten.


title: Sirklaus

text: Muodostelmaluistelussa ainakin puolet ohjelmasta on sirklauksia.


title: Bart

text: Bart on lyhenne etunimestä Bartholomew. Se voi viitata ainakin seuraaviin:


title: Jussi Huovinen

text: Johannes (Jussi) Huovinen (2. huhtikuuta 1924 Suomussalmi – 12. toukokuuta 2017) oli Suomen viimeinen vienalaista runonlaulua suullisena perimätietona omaksunut runonlaulaja. Hänen laulamistaan runo- ja rekilauluista sekä omista sävellyksistään on Juminkeko-säätiö julkaissut kokoelmalevyn "Vienan kansan lauluja" vuonna 2004. Levylle on koottu vuosina 1988–2004 tallennettuja äänityksiä. Huoviselle myönnettiin mestaripelimannin arvonimi Kaustisen folkfestivaaleilla heinäkuussa 2015.


title: Rautahäkki

text: Rautahäkki on Max Weberin kehittämä käsite, joka viittaa sosiaalisen elämän lisääntyneeseen järkeistämiseen erityisesti länsimaisissa kapitalistisissa yhteiskunnissa. Yksilöt jäävät ansaan rautahäkkiin järjestelmissä, jotka perustuvat puhtaasti päämäärähakuiseen tehokkuuteen, rationaaliseen laskelmointiin ja kontrolliin. Weber myös kuvasi yhteiskuntajärjestyksen byrokratisoitumista "jäisen pimeyden kaamokseksi". Max Weber on teoksissaan luonnehtinut, kuinka protestanttisen asketismin eetoksen ehdollistama, länsimaille tunnusomainen formaalis-instrumentaalinen rationaalisuus johtaa sosiaalisen toiminnan standardointiin ja byrokratian rautahäkkiin.


Protestanttinen etiikka ja kapitalismin henki on Max Weberin vuonna 1905 julkaistu teos, jossa hän kuvaa, kuinka kapitalismi kehittyi Pohjois-Euroopassa, kun protestanttinen (erityisesti kalvinistinen) etiikka vaikutti suuren määrän ihmisiä tekemään töitä maallisessa maailmassa; käytännössä tämä tarkoitti omien yritysten kehittämistä, kaupantekoa ja varallisuuden keräämistä investointitarkoituksissa. Weberin mukaan protestanttinen työetiikka oli tärkeä voima sen suunnittelemattoman ja koordinoimattoman joukkotoiminnan takana, joka vaikutti kapitalismin kehitykseen.


title: Protestanttinen etiikka ja kapitalismin henki

text: Teosta pidetään taloussosiologian ja yleisen sosiologian perusteoksena.


title: Fouta Toro

text: Fouta Toro oli Senegal-joen varrella sijainnut islamilainen valtio. Sen perusti tukulori-kansan tukema Abd al-Kadir vuonna 1776 kukistamalla aiemman ei-islamilaisen Denianken kuningaskunnan. Khasson ja Fouta Djallonin puristuksessa sekä Saharan paimentolaisten ryöstöretkien kohteena ollut valtio ei 1800-luvulla jaksanut vastustaa Ranskaa, joka lopullisesti valtasi ja liitti sen 1860-luvun lopulla Senegaliin.


title: HPK Naiset

text: HPK Naiset on hämeenlinnalainen naisten jääkiekko- ja lentopalloseura, joka pelaa lentopallon Mestaruusliigassa ja jääkiekossa naisten SM-sarjassa..


title: HPK Naiset

text: HPK:n naisten lentopallon juuret ovat Hämeenlinnan Tarmon ja sittemmin Vanajan Racing Club nimellä pelanneessa liigajoukkueessa. Kaudesta 2009-10 Vanajan Racing Club alkoi pelata HPK-nimellä naisten lentopalloliigassa. Aiemmin se oli ehtinyt voittaa kahdeksan Suomen mestaruutta 2000-luvulla. Ainoastaan vuonna 2004 Pieksämäki Volley katkaisi hämeenlinnalaisten kultaputken.


title: HPK Naiset

text: Hämeenlinnalainen naislentopalloilu palasi takaisin lentopalloliigan kultamitalistiksi kauden 2015-16 päätteeksi, kun HPK pysäytti LP Viestin kaudella 2008-09 alkaneen mestaruusputken. Mitali oli järjestyksessään 17. hämeenlinnalaiselle naislentopalloilulle.


title: HPK Naiset

text: Päävalmentaja: Luca Chiappini.


title: HPK Naiset

text:
Päävalmentaja: Luca Chiappini.
Syyskaudella HPK:n riveissä pelasi myös yhdysvaltalainen Hillary Hurley. Eteläkorealainen Gimcheon Expressway Hi-Pass osti Hurleyn sopimuksen ulos seurahistorian suurimmalla siirtokorvauksella.
Bryn Kehoe Eaton liittyi HPK-perheeseen joulukuussa 2016.


title: Uppoutuneisuus

text: Uppoutuneisuus kuvaa, missä määrin yksilöt tai yritykset ovat kietoutuneet sosiaaliseen verkostoon. Käsitteen esitteli vuonna 1985 sosiologi Mark Granovetter, jonka mukaan uppoutuneisuuteen kuuluu sosiaalisten ja taloudellisten siteiden limittyneisyys organisaatioiden välillä ja niiden sisällä.


title: Uppoutuneisuus

text: Karl Polanyi mainitsi sosiaalisten ja taloudellisten suhteiden limittymisen vuonna 1944 teoksessaan "Suuri murros".


title: Idol 2011

text:
Idol 2011 on Ruotsin Idolin kahdeksas tuotantokausi käynnistyi syyskuussa 2011 Tukholman koelauluilla. Yhteensä koelauluissa oli 13 000 laulajaa, joka on uusi ennätys. Slutauditioniin jatkoi 93 laulajaa. Kilpailu päättyy viimeiseen suoraan finaalilähetykseen joulukuussa 2011. Ohjelman esitysaika on yleensä perjantaisin 20.00–21.30 tai 20.00–22.00. Finaalilähetyksissä on erilliset tulosohjelmat. Tällä kaudella sarjaan tuli myös kaksi uutta tuomaria. Myös juontaja vaihtui.
Koelauluilla oli noin 850 000 katsojaa jaksolla, joka on noin 200 000 viime kautta vähemmän. Koelaulut esitettiin televisiossa syyskuussa, kello 20.00-21.00.Sarjan katsojaluvut ovat olleet laskussa viime kauteen verrattuna. Korkeimmat katsojaluvut on kerännyt ensimmäinen jakso.


title: Asetelma jossa vanha kenkä

text: Asetelma vanhan kengän kera (, ) on Joan Mirón maalaus vuodelta 1937. Maalauksen koko on 81.3 x 116.8 cm ja se on nykyisin New Yorkin Modernin taiteen museossa MoMAssa.


title: Asetelma jossa vanha kenkä

text: Maalauksessa kuvatut arjen esineet – pullo, leipä, ketun purema omena ja vanha kenkä – säteilevät epätodellista valoa saaden yksinkertaiset esineet näyttämään kuin Ilmestyskirjan kohtaukselta.


title: Asetelma jossa vanha kenkä

text: Palatessaan Pariisiin vuonna 1934 Miró koki Espanjan ja Euroopan tilanteen pahaenteisenä. Vuoteen 1937 tultaessa Miró palasi taas Pariisin paetakseen Espanjan sisällissodan pommituksia. Hän havaitsi olevansa pelon vankina kotonaan, eikä tiennyt miten reagoida siihen. Hän kirjoitti myöhemmin: ”Minulla oli tiedostamaton tunne tulevasta tuhosta. Kuten ennen sadetta, raskas tunne päässä, särkevät luut, tukahduttava kosteus...”


title: Asetelma jossa vanha kenkä

text: Hän löysi ginipullon kadulta, vei sen asuntoonsa ja alkoi maalata asetelmaa, johon ilmestyi pian hänen apokalyptisten huoltensa ilmapiiri. Maalauksen saattaminen loppuun tammikuusta 1937 alkaen kesti viisi kuukautta. Mirón ystävä ja elämäkerran kirjoittaja Jaques Dupin kutsui tätä maalausta "Mirón Guernicaksi", hänen yksinkertaiseksi vastaiskukseen Picasson eepokselle. Sen kuvaamat esineet eivät voisi olla arkipäiväisempiä – haarukka, pullo, omena, leipä – ja kuitenkin näitä kotoisia realiteetteja näyttää uhkaavan jonkinlainen hallusinogeeninen tuomio.


title: Asetelma jossa vanha kenkä

text: "Sisällissota oli pommituksia, kuolemaa, telotusjoukkoja...", Miró kirjoitti välittäjälleen Pierre Matisselle (Henri Matissen poika). "Sommitelma on realistinen, koska olin lamaantunut yleisestä kauhun tunteesta ja olin melkein kyvytön maalaamaan mitään... Elämme kauheassa draamassa, kaikki Espanjassa tapahtuva on pelottavaa tavalla, jota ei olisi koskaan voinut kuvitella. Tunnen olevani hyvin juureton täällä ja kaipaan maatani..."


title: Asetelma jossa vanha kenkä

text: Haastattelussaan näihin aikoihin Mirólta kysyttiin hänen mielentilaansa: "Olen pessimistinen, olen traagisen pessimistinen", hän sanoi. "Mitään illuusioita ei sallita. Väkivaltaisemmin kuin koskaan aikaisemmin tullaan taistelemaan kaikkea sellaista vastaan, joka edustaa hengen puhdasta arvoa."


title: Asetelma jossa vanha kenkä

text: Hän lisäsi kuvaan vanhan kengän eleenä van Goghille; hänellä oli tunne, että hänen silmänsä tuovat esiin koko maailman psykoosin kaikkeen, mihin ne kohdistuvat; maalauksessa olevat esineet tuntuvat syttyvän villiin hehkuun, valo tulee taiteilijan suunnasta.


title: Ylistetty olkoon

text: Ylistetty olkoon () on vuonna 1959 ilmestynyt Odysséas Elýtiksen runokokoelma.


title: Mikael Paunio

text: Mikael Paunio (s. 21. elokuuta 1989 Helsinki) on suomalainen jääkiekkoilija, joka pelasi kaudella 2011–2013 kolme SM-liigaottelua HIFK:ssa. Hän siirtyi D-juniorina Grankulla IFK:sta HIFK:hon. Hän on pelannut Suomi-sarjaa Grankulla IFK:ssa (2008–2009) sekä Mestistä KooKoossa (2010–2011) ja Kiekko-Vantaassa (2011–2012).


title: Bosporoksen valtakunta

text: Bosporoksen valtakunta oli kreikkalaisten siirtokuntien vuonna 480 eaa. perustama valtakunta. Se sijaitsi Mustanmeren pohjoisrannikolla ja valtakunnan pääkaupunki oli Pantikapaeon. Hallinto oli ensin Arkhaenaktidien dynastian ja vuodesta 438 eaa. Spartokidien dynastien käsissä.


title: Bosporoksen valtakunta

text: Valtakunnan kukoistuskaudella 400-luvulla Bosporoksen laivasto valvoi Mustaamerta ja valtio kävi kauppaa varsinkin Ateenan kanssa. Vihdoin vuonna 309 eaa. hallitsijaksi noussut Eumelos otti kuninkaan arvonimen. Seuraavan vuosisadan alkupuolella kauppa alkoi kuitenkin heiketä, ja vuonna 110 eaa. Bosporoksen kuninkaan Pairisades IV:n oli pyydettävä Pontoksen kuninkaalta Mithridates VI Eupatorilta tukea skyyttejä vastaan. Mithridates lähetti avustusjoukon, joka kuitenkin valtasi maan ja liitti sen Pontokseen vuonna 107 eaa.


title: Dean Stoneman

text: Dean Colin Stoneman (s. 24. heinäkuuta 1990 Croydon, Englanti, Iso-Britannia) on brittiläinen moottoriurheilija. Vuonna 2015 Stoneman liittyi Red Bullin nuorten kuljettajien kehitysohjelmaan.


title: Dean Stoneman

text: Hän aloitti uransa karting-sarjoissa. Vuonna 2006 hän kilpaili Formula Renault BARC -sarjassa kolme kilpailua ja neljä kilpailua Formula Renault UK -talvisarjassa. Seuraavana vuonna hän sijoittui toiseksi BARC-sarjassa ja kuudenneksi talvisarjassa. Vuonna 2008 Stoneman sijoittui kolmanneksi talvisarjassa, neljänneksi pääsarjassa ja voitti Graduate Cup -tittelin. Vuonna 2009 hän sijoittui neljänneksi Formula Renault UK -sarjassa.


title: Dean Stoneman

text: Vuonna 2010 Stoneman kilpaili F2-sarjassa voittaen kuusi kilpailua ja sarjan mestaruuden. Hän ajoi myös kaksi kilpailua Formula Renault 3.5 -sarjassa. Vuoden lopussa hän testasi Williamsin F1-autoa nuorten kuljettajien testeissä. Stonemanin oli tarkoitus kilpailla täyden kauden FR 3.5 -sarjassa, mutta hän joutui jättämään kauden väliin, kun hänellä todettiin kivessyöpä.


title: Dean Stoneman

text: Vuonna 2013 Stoneman palasi takaisin kilpailemaan ja kilpaili Britannian Porsche Carrera Cup -sarjassa. Samana vuonna hän ajoi päätösviikonlopun kaksi kilpailua GP3-sarjassa suomalaisen Koiranen GP -tallin autolla korvaten tallissa Aaro Vainion. Hän ajoi molemmissa kilpailuissa heti pisteille ja oli toisessa kilpailussa toinen keräten 20 pistettä. Vuonna 2014 Stoneman ajoi täyden kauden GP3-sarjassa Marussia Manor Racing -tallissa. Marussian Manor -tallin ajauduttua konkurssiin Stoneman siirtyi kesken kauden takaisin Koiranen GP -talliin. Hän voitti kauden aikana viisi kilpailua sijoittuen lopulta sarjassa toiseksi.


title: Dean Stoneman

text: Vuonna 2015 Stoneman teki paluun Formula Renault 3.5 -sarjaan ajaen DAMS -tallissa. Hän saavutti neljä palkintosijaa ja 130 pistettä sijoittuen sarjan seitsemänneksi. Samana vuonna hän ajoi kuusi kilpailua GP2-sarjassa saavuttaen yhden pisteen.


title: Nimeltään Tea-Bag

text: Nimeltään Tea-Bag on ruotsalaisen kirjailijan Henning Mankellin kirjoittama vuonna 2001 ilmestynyt romaani.


title: Nimeltään Tea-Bag

text: Kirja kertoo eri puolilta maailmaa Ruotsiin tulleiden kolmen laittoman pakolaisen elämästä, vaikeuksista ja vaaroista pakomatkan aikana ja piileskelystä Ruotsissa. Pakolaisnaiset ovat kotoisin Afrikasta, Lähi-idästä ja Venäjältä. Afrikkalaisnainen on kertonut viranomaisille nimekseen Tea-Bag, jonka hän keksi maahanmuuttovirkailijan teekupissa olleesta teepussista.


title: Nimeltään Tea-Bag

text: Kirjan varsinainen päähenkilö on runoilija, joka tutustuu kyseisiin naisiin lupautuessaan vastentahtoisesti maahanmuuttajanaisille tarkoitetun kirjoittajakurssin vetäjäksi. Kirjassa kerrotaan myös runoilijan vaikeuksista naisystävänsä, äitinsä, sijoitusneuvojansa sekä kustantajansa kanssa. Kustantaja yrittää saada hänet kirjoittamaan rikosromaania, mihin runoilija ei missään tapauksessa halua ryhtyä. Sijoitusneuvoja on hävittänyt runoilijan säästöt sijoittamalla ne it-osakkeisiin, joiden arvo on romahtanut.


title: Nimeltään Tea-Bag

text: Kirja on melko humoristinen, joskin sen huumori on pääasiassa mustaa huumoria.


title: Huovinen

text: Huovinen on suomalainen sukunimi, joka on muun muassa seuraavilla henkilöillä:


title: Tunturihiirenporras

text: Tunturihiirenporras ("Athyrium distentifolium", syn. "A. alpestre") on lähinnä vuoristoalueilla kasvava saniainen.


title: Tunturihiirenporras

text: Tunturihiirenportaan maavarsi on pystyhkö. Siitä nousee kimppuina 20–60 cm korkeita lehtiä. Lehtiruoti on suomuinen ja on noin 1/5 lehtilavan pituudesta. Lavan muoto vaihtelee kapeanpuikeasta kapean vastapuikeaan, ja on kahteen kertaan parilehdykkäinen. Ruodittomat pikkulehdykät ovat kapeanpuikeita ja sahalaitaisia tai pariliuskaisia. Lehdyköitten tyvipuoliskon pikkulehdykät ovat vastakkain ja tylppätyvisiä. Lehdyköitten alapinnalla olevat itiöpesäkeryhmät ovat pyöreitä ja katesuomu on vähäinen tai se puuttuu kokonaan. Suomessa tunturihiirenportaan itiöt kypsyvät elokuussa.


title: Tunturihiirenporras

text: Tunturihiirenporras muistuttaa matalakasvuista soreahiirenporrasta ("A. filix-femina").


title: Tunturihiirenporras

text:
Euroopassa tunturihiirenportaan levinneisyysalue on levittäytynyt maanosan eri vuoristo- ja tunturialueille. Sitä kasvaa muun muassa Pyreneillä, Alpeilla, Karpaateilla, Skotlannissa, Skandeilla, Kuolan niemimaalla, Islannissa, Uralilla ja Kaukasuksen alueella. Aasiassa lajia tavataan muutamalla alueella Keski-Siperiassa, Itä-Venäjällä ja Japanissa. Pohjois-Amerikassa tunturihiirenporrasta tavataan Kalliovuorten alueella sekä mantereen koiliskulmassa. Lajia kasvaa myös Grönlannissa. Suomessa tunturihiirenporrasta kasvaa vain Pohjois-Lapissa. Tavanomainen laji on ainoastaan Käsivarren Lapin pohjoisosassa.
Tunturihiirenporras kasvaa tunturien tuoreissa metsänrajametsissä, puronvarsissa ja paljakan lumenviipymäpaikoilla.


title: Golat

text: Golat on etninen ryhmä joka elää lähinnä läntisessä Liberiassa. Vuoden 2008 väestönlaskennassa 4,4 % liberialaisista kuului goliin.


title: Golat

text: Useimmat golat harjoittavat maanviljelyä, riisi on pääasiallinen viljelyskasvi. Uskonnoltaan 75 % golista on islaminuskoisia, muutama prosentti kristittyjä ja yli 20 % harjoittaa perinteisiä heimouskontoja.


title: Kennedyn aivot

text: Kennedyn aivot on ruotsalaisen kirjailijan Henning Mankellin vuonna 2005 julkaistu rikosromaani. Nimestään huolimatta se ei kerro Kennedyistä, vaan murhatun John F. Kennedyn ruuminavauksen jälkeen kadonneet aivot mainitaan vain muutaman kerran ohimennen.


title: Kennedyn aivot

text: Kirjan pohjalta on tehty myös kaksiosainen saksalainen televisiosarja.


title: Kennedyn aivot

text: Päähenkilö on ruotsalainen arkeologi Louise Cantor, joka löytää poikansa Henrikin kuolleena tämän asunnosta. Poliisi pitää tapausta itsemurhana, mutta Louise ei usko tähän. Hän alkaa tutkia poikansa elämää, josta paljastuu uusia ja yllättäviä asioita. Tutkimukset vievät hänet Espanjaan, Australiaan ja lopuksi Afrikkaan, missä hänen poikansa on asunut ja työskennellyt aidsin uhrien auttamiseksi. Henrik on päässyt pahantekijöiden jäljille, ja se on ilmeisesti maksanut hänen henkensä. Mutta Henrik itsekään ei ollut täysin viaton.


title: Leopardin silmä

text:
Leopardin silmä on ruotsalaisen kirjailijan Henning Mankellin vuonna
1990 julkaistu romaani.


title: Leopardin silmä

text: Päähenkilö on norlantilainen Hans Olofson, joka matkustaa käymään juuri itsenäistyneeseen ja levottomaan Sambiaan. Hän päätyy kuitenkin maatilan omistajaksi 12 vuoden ajaksi. Hän yrittää idealistisesti parantaa työläistensä oloja, mutta huomaa tehtävänsä hyvin hankalaksi. Kirja etenee kertoen vuorotellen Olofsonin nuoruudesta Ruotsissa ja myöhemmästä elämästä Afrikassa.


title: Näppäilytallennin

text: Näppäilyn tallentaja eli näppäinnauhuri () ovat tietokoneen näppäimistön painalluksia seuraava ohjelma. Ohjelma kirjoittaa kaikki näppäimistössä tapahtuvat painallukset talteen, ja lähettää ne internetin välityksellä ulkopuolisten käsiin. Näppäilyn tallentajan käyttäminen on varsin tehokas tapa saada tietoa tietokoneen käyttäjästä. Esimerkiksi asiakkaiden käyttöön hotellihuoneisiin jätetyissä tietokoneissa on usein näppäinnauhuri.


title: Näppäilytallennin

text: Näppäilyn tallentajien avulla on mahdollista saada tietoonsa kaikki salasanat, mikäli kirjautumisessa ei käytetä kertakäyttöisiä kirjautumistietoja. Tällaisiä tapauksia varten esim. monet verkkopalvelut tarjoavat käyttäjille mahdollisuutta kaksivaiheiseen varmentamiseen (), jossa toisessa vaiheessa annettava koodi on vaihtuva koodi, joka lähetetään tekstiviestillä, puhelulla, sähköpostiin tai koodi(t) on ennalta annettu (mm. verkkopankit). Vuonna 2013 kaksivaiheisen kirjautumisen ottivat käyttöön mm. mikroblogipalvelu Twitter, LinkedIn ja Evernote.


title: Sininen salama

text: Sininen salama ("Blue Thunder") on vuonna 1983 ensi-iltansa saanut elokuva, joka sai nimensä samannimisestä helikopterista. Elokuvan ohjasi John Badham ja pääosaa esitti Roy Scheider. Nimikkotelevisiosarjaa tehtiin 11 jaksoa vuonna 1984.


title: Sininen salama

text: Francis McNeil ”Frank” Murphy (Roy Scheider) on Los Angelesin poliisissa toimiva helikopterilentäjä ja Vietnamin sodan veteraani, joka kärsii traumaperäisestä stressihäiriöstä. Hänen työparinsa on vastikään siirretty Richard Lymangood (Daniel Stern), lempinimeltään ”JAFO”. Kaksikko partioi Los Angelesia öisin ja avustaa poliisiautoja alapuolellaan.


title: Sininen salama

text: Murphy valitaan lentämään maailman kehittyneintä helikopteria, joka on saanut lisänimen ”Blue Thunder”. Kone on armeijatyyppinen taisteluhelikopteri poliisin käyttöön valvonnassa ja laajamittaisen kansalaistottelemattomuuden parissa. Voimakkaasti aseistettu ja muilla laitteilla (kuten infrapunaskannereilla, tehokkailla mikrofoneilla ja kameroilla, sekä U-Matic -videonauhurilla) varustettu, häiveteknologialla lähes huomaamattomana lentävä Blue Thunder vaikuttaa tehokkaalta työkalulta sodassa rikollisuutta vastaan.


title: Sininen salama

text: Kaupunginvaltuutettu Diane McNeelyn kuoleman osoittautuessa sattumanvaraista tappamista vakavammaksi Murphy aloittaa omat tutkimuksensa. Hän saa selville, että kumouksellinen THOR (Tactical Helicopter Offensive Response, "esitys sotilashelikopterien käytöstä levottomuuksien tukahduttamiseen") -ryhmä aikookin käyttää Blue Thunderia omiin pahoihin tarkoituksiinsa: ei-toivottujen poliittisten toimijoiden hävittämiseen.


title: Sininen salama

text: Murphy epäilee osalliseksi vanhaa sodanajan riitapukariaan ja Blue Thunderin ensisijaista testilentäjää, ent. Yhdysvaltain armeijan eversti F.E. Cochranea (Malcolm McDowell). Käytettyään Blue Thunderin teknologiaa tallentaakseen Cochranen helikopteria kataliin tarkoituksiin suunnittelevan tapaamisen toisten vaikutusvaltaisten virkamiesten kanssa, Murphy yrittää toimittaa videonauhan televisioasemalle ennen kuin tulee tapetuksi. Lymangood on jo tässä vaiheessa kuollut. Frank Murphy onnistuu antamaan videonauhan tyttöystävälleen, joka lähettää sen televisioasemalle.


title: Sininen salama

text: Lopussa Murphy ja Cochrane ottavat mittaa toisistaan Los Angelesin keskustan yllä. Cochrane lentää konetykillä varustettua Hughes 500 -helikopterilla. Taistelun aluksi kahdesta Air National Guardin F-16-hävittäjästä toinen tulee ammutuksi alas. Tekemällä hienon 360 asteen silmukan Blue Thunderin turbiinin turvin Murphy ampuu Cochranen alas. Tämän jälkeen hän tuhoaa Blue Thunderin laskeutumalla lähestyvän tavarankuljetusjunan eteen, koska pitää taktista helikopteria liian vaarallisena kenenkään muun käytettäväksi.


title: Sininen salama

text: Blue Thunderin käsikirjoituksen ensimmäisessä luonnoksessa Frank Murphy oli kuvattu mielenvikaisena hahmona, jolla oli vakavia psyykkisiä ongelmia, joista johtuen hän tuhosi paljon enemmän kaupunkia.


title: Sininen salama

text: Los Angelesin poliisin Hooper-helikopterikenttä toimi fiktiivisen poliisiyksikön tukikohtana kentän rakennustöiden ollessa vielä kesken. Drive-in -teatterikohtaus, jossa Frankin tyttöystävä Kate saa nauhan, kuvattiin Burbankin Pickwick-teatterissa, joka on sittemmin purettu ja korvattu Pavilions-tavaratalolla.


title: Sininen salama

text: Blue Thunderina toiminut helikopteri oli ranskalainen Aérospatiale SA-341G Gazelle muunnettuna päälle pultatuilla osilla ja Apache-tyylisellä kuomulla. Kuvauksissa käytettiin kahta helikopteria. Columbia Picturesin ostettua ne, lennettiin helikopterit Cinema Airiin Carlsbadiin (Kaliforniassa), jossa niitä muutettiin huomattavasti elokuvaa varten. Muutokset tekivät helikoptereista niin painavia, että erinäisiä tehosteita tarvittiin, jotta ne näyttäisivät lopputuloksessa nopeilta ja ketteriltä. Esimerkiksi Murphyn elokuvan lopulla tekemä 360° silmukka tehtiin radio-ohjatulla mallilla.


title: Sininen salama

text: Blue Thunder julkaistiin Yhdysvalloissa 13. toukokuuta 1983, ja oli aloitusviikolla elokuvateattereissa (1539 kpl) maan suosituin elokuva, tuottaen 8 258 149 dollaria. Se ohitti tuona viikonloppuna Flashdancen ykkössijallaan. Toisena ja kolmantena viikonloppuna sijoitus oli toinen. Kaikkiaan se keräsi Yhdysvalloissa 42 313 354 dollaria 66 päivän kuluessa julkaisusta. Kansainvälisesti Blue Thunder julkaistiin Länsi-Saksassa 5. helmikuuta 1983, ennen Yhdysvaltain julkaisua, ja maailmanlaajuisesti kesä-syyskuun välillä 1983. Isossa-Britanniassa julkaisu oli 25. elokuuta 1983. Itä-Saksan ja Etelä-Korean julkaisu oli 1984. Kansainvälistä lipunmyyntituottoa ei tiedetä. Yhdysvalloissa elokuva tuotti videovuokraamoissakin 21,9 miljoonaa dollaria.


title: Sininen salama

text: Elokuva sai suotuisat arviot, Rotten Tomatoesissa 79 % arvosanan. Suomessa aikalaiskritiikki oli melko nihkeää. Kymmenestä suomalaisesta ensi-iltakriitikosta yksi antoi "Siniselle salamalle" kolme tähteä, yksi arvostelija kaksi tähteä ja neljä yhden tähden, keskiarvona 1,5 tähteä neljästä. "Video-oppaassa" vuodelta 1994 Asko Alanen sanoo "Sinistä salamaa" pinnalliseksi mutta ”pirun taitavaksi” konejännäriksi ja antaa sille neljä tähteä viidestä, mikä vastaa sanallista arviota ”erinomainen”.


title: Eddie DeLange

text: Edgar ”Eddie” DeLange (1904–1949) oli yhdysvaltalainen sanoittaja ja orkesterinjohtaja.


title: Eddie DeLange

text: DeLange syntyi Long Island Cityssä New Yorkissa ja opiskeli Pennsylvanian yliopistossa. Hän työskenteli Hollywoodissa sivu- ja sijaisnäyttelijänä ja muutti vuonna 1932 takaisin New Yorkiin ryhtyäkseen sanoittajaksi. Hänen ensimmäinen julkaistu sanoituksensa oli yhdessä Frank Loesserin kanssa kirjoitettu ”I Wish I Were Twins” vuodelta 1934. Seuraavana vuonna syntyivät hänen tunnetuimpiin kappaleisiinsa lukeutuvat ”Moonglow” ja ”Solitude”.


title: Eddie DeLange

text: Vuosina 1935–1938 DeLange johti Will Hudsonin kanssa yhtyettä nimeltä Hudson–DeLange Orchestra ja myöhemmin perusti oman orkesterinsa. 1930-luvun loppupuolella hän sanoitti useita kappaleita säveltäjä Jimmy Van Heusenille, mukaan lukien ”Deep in a Dream”, ”Heaven Can Wait” ja ”Darn That Dream”.


title: Eddie DeLange

text: DeLange muutti vuonna 1944 vaimonsa kanssa Los Angelesiin ja alkoi sanoittaa elokuvamusiikkia. Hän kirjoitti musiikkia muun muassa elokuviin "When Johnny Comes Marching Home" (1942), "Musiikin voimalla" (1946) ja "Etelän tähtien alla" (1947). DeLange kuoli Los Angelesissa 13. heinäkuuta 1949.


title: Ted Fio Rito

text: Theodore Salvatore Fiorito (1900–1971), taiteilijanimeltään Ted Fio Rito, oli yhdysvaltalainen jazzmuusikko, säveltäjä ja orkesterinjohtaja. Hän soitti pianoa ja Hammond-urkuja.


title: Ted Fio Rito

text: Fio Riton muusikon ura alkoi teini-iässä elokuvateatterin taustapianistina. Hän työskenteli jonkin aikaa newyorkilaiselle säveltäjä Al Piantadosille esittäen tämän uusia sävellyksiä yleisölle. 18-vuotiaana hän liittyi Detroitissa soittavaan Oriole Orchestra -yhtyeeseen, jossa esiintyi myös viulisti Dan Russo. Kun yhtyeen sopimus Detroitin Oriole Terrace -ravintolassa päättyi, he vaihtoivat nimensä Russo–Fio Rito Orchestraksi ja soittivat eri puolilla Yhdysvaltojen Keskilänttä.


title: Ted Fio Rito

text: 1920-luku oli Fio Riton menestyksekkäintä aikaa säveltäjänä. Hän teki lukuisia kappaleita sanoittaja Gus Kahnin kanssa. Laulaja Al Jolson alkoi esittää heidän sävellystään ”Toot, Toot, Tootsie” vuonna 1921 ja piti sitä usein ohjelmistossaan seuraavien vuosikymmenten aikana. Benson Orchestra teki hittinauhoituksen Fio Riton kappaleesta ”No, No, Nora”. Vuonna 1924 Bix Beiderbecke nauhoitti Wolverine Orchestran kanssa kappaleen ”I Need Some Pettin’”. Sam M. Lewisin ja Joseph Youngin kanssa sävelletty ”Laugh, Clown, Laugh” julkaistiin vuonna 1928.


title: Ted Fio Rito

text: Fio Riton sävellystyö väheni 1930-luvulle tultaessa, kun hän alkoi keskittyä täysipäiväisesti orkesterin johtamiseen. Hänen yhtyeensä soitti Yhdysvaltojen länsirannikolla ja nautti mainittavaa suosiota. He nousivat listaykköseksi kahdesti vuonna 1934, kappaleilla ”My Little Grass Shack in Kealakekua, Hawaii” ja ”I’ll String Along with You”.


title: Ted Fio Rito

text: Fio Rito jatkoi orkesterinjohtajana uraansa 1970-luvulle asti, mutta alkoi 1930-luvun jälkeen menettää suosiotaan. Hän esiintyi 1950-luvun lopulla Chicagossa ja muutti 1960-luvulla omistamaansa ravintolaan Arizonassa. Hänen orkesterinsa esiintyi 1960-luvulla myös Las Vegasissa ja vuonna 1970 70-vuotias Fio Rito esiintyi vielä nelihenkisessä yhtyeessä Sacramentossa.


title: Ted Fio Rito

text: Fio Rito valittiin vuonna 1970 populaarimusiikin laulunkirjoittajille perustettuun kunniagalleria Songwriters Hall of Fameen. Hän kuoli Scottsdalessa Arizonassa vuonna 1971.


title: James P. Johnson

text: James Price Johnson (1. helmikuuta 1894 New Brunswick – 17. marraskuuta 1955 New York) oli yhdysvaltalainen jazzpianisti ja säveltäjä. Hän loi ragtime-musiikkiin perustuvan stride-pianotyylin ja oli yksi keskeisistä vaikuttajista varhaisen jazzpianomusiikin kehityksessä. Hän sävelsi menestyneitä populaarimusiikin kappaleita kuten ”The Charleston” ja ”If I Could Be with You One Hour Tonight” sekä sävelsi musiikkia teatterinäytelmiin. Hän julkaisi myös klassista musiikkia. Johnson nauhoitti aktiivisesti 1910-luvun loppupuolelta 1930-luvulle ja oli 1940-luvulla mukana perinteisen jazzmusiikin uudelleenherättämisessä.


title: James P. Johnson

text: James P. Johnson syntyi New Brunswickissa 1. helmikuuta 1894. Hänen äitinsä Josephine Johnson (o.s. Harrison) työskenteli taloudenhoitajana ja hänen isänsä oli ilmeisesti mekaanikko William H. Johnson; isän henkilöllisyydestä ei tosin ristiriitaisten väestönlaskentatietojen takia ole täyttä varmuutta. Perheeseen kuului myös viisi vanhempaa sisarusta äidin edellisestä avioliitosta: sisaret Diana (s. 1873) ja Isabella (s. 1886) sekä veljet William H. (s. 1879), Richard Frank (s. 1882) ja Clifford (s. 1883). Diana oli tiettävästi kuollut nuorena. Kaikkien Jamesin sisarusten sukunimi oli Nevins äidin ensimmäisen aviomiehen mukaan. Myös Jamesin sukunimeksi ilmoitettiin myöhemmässä väestönlaskennassa Nevins.


title: James P. Johnson

text: Johnsonin äiti lauloi kirkkokuorossa. Vuonna 1898 hän hankki asuntoon pianon ja opetti nelivuotiaalle Jamesille melodioita ja sointuja ajan ragtime- ja blueskappaleista. Perhe muutti Jersey Cityyn vuonna 1902. Yhdeksänvuotiaana Jamesille hankittiin ensimmäisen kerran musiikinopettaja, koska äidin musiikkitietämys ei enää riittänyt pojan opettamiseen. Jersey Cityssä Johnson kuuli ensimmäisen kerran ragtime-pianistien soittoa. Vuonna 1908 perhe muutti New Yorkiin.


title: James P. Johnson

text: Nuorena Johnson kuunteli muun muassa bluesia, klassista musiikkia ja Scott Joplinin ragtime-sävellyksiä. Erityisesti Joplinin sävellystyyli oli tärkeä lähtökohta, josta Johnson myöhemmin lähti kehittämään omaa tyyliään. Lisäksi Johnson kuunteli usein Harlemissa vakituisesti esiintyvän neworleansilaisen pianistin Jelly Roll Mortonin soittoa.


title: James P. Johnson

text: 1910-luvulla New Yorkissa alkoivat yleistyä ”vuokrajuhliksi” (engl. "rent party") kutsutut yksityisasunnoissa järjestetyt illanvietot, joissa esitettiin musiikkia ja kerättiin pääsymaksuja yleensä juhlien järjestäjän vuokran maksamiseen. Tapahtumissa oli lähes aina piano, jota esittäjät saivat tulla soittamaan ilman erityistä järjestystä tai ohjelmistoa. Usein pianistit järjestivät soittokilpailuja (engl. "cutting contest"), joissa kilpailtiin alueen parhaan soittajan tittelistä. Johnson esiintyi tapahtumissa pientä korvausta vastaan ja alkoi vähitellen tulla tunnetuksi alueen pianistipiireissä. Hän tutustui tänä aikana muihin tärkeisiin newyorkilaisiin pianisteihin, kuten Eubie Blakeen, Luckey Robertsiin ja Willie ”The Lion” Smithiin. Roberts auttoi Johnsonia tämän säveltäjäuran alkuvaiheessa ja järjesti hänelle klassisen musiikin opetusta. Bruto Gianninin antamien klassisen musiikin oppituntien lisäksi Johnson oppi paljon myös ajan ragtime-pianisteilta kuten Blakelta ja Richard McLeanilta.


title: James P. Johnson

text: Vuonna 1912 Johnson alkoi esiintyä ammatikseen pianistina ja laulajana. Hän soitti muun muassa tanssiaisissa, vaudevillessä, elokuvateattereissa ja kabareissa. Yksi hänen vakiosoittopaikoistaan oli The Jungles -klubi New Yorkin Hell’s Kitchenissä. Hän soitti vaudeville-esityksissä yhdessä ragtime-pianisti Ben Harneyn kanssa. Johnsonin varhaiseen repertuaariin kuului populaarimusiikin kappaleita, lauluja musikaaleista sekä muun muassa Joplinin säveltämiä ragtime-kappaleita. Hän huomasi jo varhain kuuntelijoiden vaativan rytmikästä, tanssittavaa musiikkia.


title: James P. Johnson

text: Vuonna 1917 Johnson meni naimisiin laulaja ja tanssija Lillie Mae Wrightin kanssa. He esiintyivät molemmat vuoden 1918 musikaalirevyyssä "Smart Set", jonka kiertue oli Johnsonin uran ensimmäinen. He esiintyivät myös myöhemmin yhdessä vaudeville-esityksissä. Parilla oli kaksi omaa lasta, poika James Jr. (s. 1926) ja tytär Arceola (s. 1928). 1930-luvulla he adoptoivat kolmannen lapsen, jonka nimeksi tuli Lillie Mae Jr.


title: James P. Johnson

text: Johnson vetäytyi vähäksi aikaa syrjään pianistipiireistä ollakseen herättämättä huomiota ja välttyäkseen asepalvelukselta – jotkut hänen ystävistään palvelivat ensimmäisessä maailmansodassa Yhdysvaltain armeijan jalkaväessä Euroopassa. Kun Johnson ryhtyi taas esiintymään, hän työskenteli päivisin varastotyöntekijänä ja soitti pianoa iltaisin.


title: James P. Johnson

text: Jazzpianisti Thomas ”Fats” Waller sai 17-vuotiaana pianotunteja Johnsonilta. Uruilla aloittanut Waller vietti pitkiä aikoja Johnsonin kodissa ja kehittyi nopeasti taitavaksi soittajaksi. Waller ja Johnson pysyivät ystävinä ja ajoittaisina yhteistyökumppaneina vuoteen 1943, Wallerin kuolemaan asti. Johnson nauhoitti Wallerin kuoleman jälkeen tälle tribuuttikappaleen ”Fats and Me” (suom. "Fats ja minä").


title: James P. Johnson

text: Johnson oli yksi harvoja 1920-luvun menestyneistä jazzmuusikoista, jotka eivät olleet kotoisin New Orleansista. Vuonna 1920 hän perusti oman jazzyhtyeen nimeltä The Clef Club. Hän esiintyi 1920-luvulla paljon pianistina ja toimi teatterissa musiikillisena ohjaajana ja säveltäjänä. Vuonna 1923 Johnson esiintyi Charles Elgarin yhtyeen kanssa Englannissa teatterirevyyssä "Plantation Days". 1930-luvulla hän esiintyi yhä harvemmin ja keskittyi enemmän teatterisäveltämiseen ja oman jazzyhtyeensä johtamiseen. Johnson aktivoitui uudelleen John Hammondin kutsuttua hänet esiintymään "Spirituals to Swing" -nimellä markkinoituihin konsertteihin Carnegie Hallissa vuosina 1938–1939. Hän esiintyi 1940-luvulla aktiivisesti ja soitti muun muassa radio-ohjelmassa "This Is Jazz".


title: James P. Johnson

text: Johnson sai sydänkohtauksen vuonna 1946 ja jatkoi toivuttuaan esiintymistä, kunnes uusi kohtaus vuonna 1951 pakotti hänet lopettamaan soittamisen. Hän kuoli New Yorkissa 17. marraskuuta 1955. Lähes varattomana kuolleen Johnsonin hautajaisiin osallistui 75 ihmistä. Hänen hautansa Mount Olivetin hautausmaalla Queensissä pysyi merkitsemättömänä lähes 60 vuoden ajan.


title: James P. Johnson

text: Johnson sävelsi uransa aikana yli 200 kappaletta. Hänen ensimmäisiin julkaistuihin sävellyksiinsä kuuluvat "Smart Set" -revyyhyn sävelletyt kappaleet ”Stop It”, ”Boys of Uncle Sam” ja ”Mama’s Blues”, joihin musiikkijulkaisija F. B. Haviland osti 1910-luvun lopulla oikeudet. Johnsonille maksettiin 25 dollarin kertakorvaus kappaleelta ilman rojalteja, ja hän käytti rahat uuden pianon ostoon. Muita Johnsonin elinaikana julkaistuja sävellyksiä olivat muun muassa ”If I Could Be with You”, ”The Charleston”, ”Jingles”, ”Snow Morning Blues”, ”Keep Off the Grass”, ”Scoutin’ Around” ja ”Carolina Shout”. Johnson ansaitsi paremmin esiintymisillään kuin sävellyksillään. Tämä johtui osittain stride-soittotyylin teknisestä vaikeudesta ja osittain myös siitä, että Johnsonin käyttämä kolmimuunteinen rytmi oli hankalaa merkitä nuottikirjoitukseen helposti ymmärrettävällä tavalla.


title: James P. Johnson

text: Vuonna 1923 sai ensi-iltansa teatterinäytelmä "Running Wild", jolla Johnson saavutti ensimmäistä kertaa kaupallista menestystä. Näytelmään kuulunut ”The Charleston” -kappale sai Yhdysvalloissa aikaan charleston-seuratanssivillityksen. Toinen "Running Wildistä" tunnetuksi tullut kappale oli ”Old Fashioned Love”. Johnson sävelsi vuonna 1926 Henry Creamerin sanoittaman kappaleen ”If I Could Be with You One Hour Tonight” Ruth Ettingille. Kappaleesta tuli yksi Johnsonin menestyneimmistä ja siitä saadut rojaltit auttoivat säveltäjää selviämään laman yli. Johnson ja Fats Waller tekivät vuonna 1927 musiikkia teatterinäytelmään "Keep Shufflin’" ja esiintyivät siinä yhdessä kahdella pianolla. Muita näytelmiä, joihin Johnson sävelsi musiikkia, olivat vuoden 1930 "The Kitchen Mechanics Revue" ja vuoden 1931 "Sugar Hill". Yhteensä hän osallistui 12 näytelmän säveltämiseen.


title: James P. Johnson

text: Jazzmusiikin lisäksi Johnson sävelsi urallaan myös taidemusiikkia, johon hän sisällytti afroamerikkalaisen populaarimusiikin piirteitä. Hänen ensimmäinen klassisen musiikin tuotoksensa oli vuonna 1928 Carnegie Hallissa esitetty pianorapsodia "Yamekraw: A Negro Rhapsody", jonka Johnson sävelsi alun perin soolopianolle ja jonka sovitti orkesterille William Grant Still. Teos oli sekoitus spirituaaleja ja kansanmusiikkia ja sen esityksessä toimi solistina Fats Waller. Vuonna 1932 syntyi Johnsonin toinen taidemusiikkisävellys "Harlem Symphony".


title: James P. Johnson

text: Vuonna 1934 Johnson sävelsi pianokonserton nimeltä "Jassamine", vuonna 1935 sävellyksen "Symphony in Brown" ja vuonna 1936 "Symphony Harlem" -nimisen baletin. Hän teki W. C. Handyn ”St. Louis Blues” -kappaleesta sinfonisen sovituksen vuonna 1937. Johnsonin säveltämä ja Langston Hughesin sanoittama vuoden 1940 ooppera "De Organizer" esitettiin yhden kerran Carnegie Hallissa ja kuultiin seuraavan kerran lavalla vasta vuonna 2003, kun muusikko ja orkesterinjohtaja James Dapogny järjesti siitä uuden produktion. Vuonna 1942 ilmestyi Johnsonin toinen ooppera, Eugene O’Neillin näytelmään perustuva "Dreamy Kid".


title: James P. Johnson

text: Uransa aikana Johnson säesti muita artisteja yli 400 nauhoituksessa ja nauhoitti suuren määrän soolopianoesityksiä reikänauhalle. Hän teki ensimmäisen reikänauhatallenteensa vuonna 1916. Vuosina 1917–1921 hän nauhoitti Aeolian-yhtiölle muun muassa kappaleet ”Harlem Strut”, ”Caprice Rag”, ”Steeplechase Rag” ja ”Carolina Shout”. Ensimmäiset savikiekkoäänitteensä hän teki vuonna 1921.


title: James P. Johnson

text: Johnsonin vuoden 1921 soolonauhoituksesta ”Carolina Shout” tuli tärkeä osa varhaista jazzpianorepertuaaria ja se toimi usein nuorten muusikkojen teknisenä koekappaleena. Jotkut pitävät kappaletta ensimmäisenä nauhoitettuna jazzpianosoolona. Toisten lähteiden mukaan ensimmäinen jazzpianosoolo on Johnsonin vuoden 1922 ”Bleeding Heart Blues”. Jotkut Johnsonin 1920-luvun alun nauhoituksista julkaistiin nimellä Jimmy Johnson, vaikka pianisti ei yleisesti käyttänytkään lempinimeä ja hänen ystävänsä kutsuivat häntä yleisesti Jamesiksi.


title: James P. Johnson

text: Fats Waller nauhoitti Johnsonin kanssa 1920-luvun loppupuolella. Louisiana Sugar Babes -nimellä esiintyneeseen yhtyeeseen kuului "Keep Shufflin’" -musikaalin orkesterin jäseniä. Waller soitti nauhoituksessa urkuja ja Johnson pianoa.


title: James P. Johnson

text: Vuosina 1927–1929 Johnson teki nauhoituksia blueslaulaja Bessie Smithin kanssa säestäen tätä muun muassa kappaleissa ”Backwater Blues” ja ”Wasted Life Blues”. Hän myös soitti vuoden 1929 lyhytelokuvassa "St. Louis Blues", jossa Smith esiintyi. Johnson säesti 1920-luvulla myös muun muassa Ida Coxia, Trixie Smithiä, Ethel Watersia, Mamie Smithiä ja Laura Smithiä. Hän nauhoitti myös muun muassa Perry Bradfordin, Louis Armstrongin, Jabbo Smithin, King Oliverin ja Clarence Williamsin johtamien yhtyeiden kanssa, usein ilman mainintaa esiintyjien luettelossa. Vuonna 1930 hän nauhoitti omat sävellyksensä ”Jingles” ja ”You’ve Got to Be Modernistic”.


title: James P. Johnson

text: Kun perinteinen jazzmusiikki alkoi nousta uudelleen pinnalle 1940-luvulla, Johnson nauhoitti runsaasti materiaalia muun muassa Eddie Condonin, Mezz Mezzrow’n ja Edmond Hallin kanssa.


title: James P. Johnson

text: Johnsonin soitossa yhdistyivät ragtimen, bluesin ja klassisen musiikin vaikutteet. Hän ei soittaessaan koskaan toistanut sävellyksen osaa sellaisenaan, vaan varioi soittoa jokaisella toistokerralla. Harlemissa vaikuttaneiden aikalaistensa Luckey Robertsin, Willie ”The Lion” Smithin ja Fats Wallerin kanssa Johnson edusti niin sanottua stride-pianotyyliä, jossa pianistin vasen käsi soitti jatkuvasti vuorotellen bassonuotteja ja sointuja ”harppovassa” liikkeessä. Bassonuottia korostettiin toisinaan lisäämällä siihen desimi vasemman käden peukalolla. Stride-pianistit käyttivät aiempaan ragtime-musiikkiin verrattuna monimutkaisempia harmonisia ja rytmisiä rakenteita ja soittivat tyypillisesti kolmimuunteisessa rytmissä suoran ragtime-rytmin sijaan. Johnson tunnetaan lisänimellä ”stride-pianon isä”.


title: James P. Johnson

text: Johnson ei ollut omana aikanaan missään vaiheessa suuren yleisön tuntema nimi. Hänen sävellyksiään ja nauhoituksiaan myytiin James P. Johnson -nimen lisäksi useilla nimivariaatioilla, kuten James Johnson, Jimmy Johnson ja James J. Johnson. Lisäksi hänet oli helppo sekoittaa lähes samannimisiin musiikintekijöihin kuten James Weldon Johnsoniin ja J. C. Johnsoniin. Vaikka hänen vaikutuksensa myöhempiin jazzpianisteihin oli kiistaton, kului vuosia, ennen kuin hänen elämästään ja tuotannostaan alettiin kiinnostua laajemmin.


title: James P. Johnson

text: Johnsonia pidetään yhtenä varhaisen jazzpianonsoiton tärkeimmistä edustajista ja hänellä oli tärkeä rooli ragtime-pianonsoittotyylin kehittymisessä jazziksi. Hänen tyylillään oli suuri vaikutus muun muassa Fats Walleriin, Art Tatumiin, Duke Ellingtoniin, Count Basieen ja Thelonious Monkiin. Hänen klassisen musiikin teoksensa sen sijaan menestyivät huonosti eivätkä ne ole saaneet paljoa huomiota osakseen. Monet hänen julkaisemattomista taidemusiikkisävellyksistään ovat kadonneet, mikä tekee niiden merkityksen arvioimisesta vaikeaa.


title: James P. Johnson

text: Johnson valittiin vuonna 1970 Songwriters Hall of Fameen. Vuonna 1995 Yhdysvalloissa julkaistiin hänen kuvallaan varustettu postimerkki.


title: James P. Johnson

text: Lähde: "The New Grove Dictionary of Jazz".


title: Bert Kaempfert

text: Berthold Kämpfert (16. lokakuuta 1923 – 21. kesäkuuta 1980), paremmin tunnettu nimellä Bert Kaempfert, oli saksalainen säveltäjä ja orkesterinjohtaja. Hän nousi kansainväliseen suosioon vuoden 1959 kappaleella ”Wonderland by Night” ja menestyi 1960-luvulla merkittävästi sekä artistina että säveltäjänä. Hänet tunnetaan myös rockyhtye The Beatlesille tuottamistaan alkuaikojen nauhoituksista, jotka osaltaan johtivat siihen että yhtye sai levytyssopimuksen Polydor Recordsilta joitakin vuosia myöhemmin.


title: Bert Kaempfert

text: Kaempfertin tunnettuihin muiden levyttämiin sävellyksiin kuuluvat muun muassa Frank Sinatran esittämä ”Strangers in the Night”, Al Martinon ”Spanish Eyes”, Nat King Colen ”L-O-V-E”, Sammy Davis Jr:n ”Don’t Talk to Me” ja Dean Martinin ”Welcome to My Heart”.


title: Bert Kaempfert

text: Berthold Kämpfert syntyi Hampurissa vuonna 1923. Hän sai ensimmäisen pianonsa kuusivuotiaana jouduttuaan auto-onnettomuuteen ja saatuaan vahingonkorvauksista rahat instrumentin ostoon. Pianon lisäksi hän opetteli soittamaan klarinettia, saksofonia ja muita soittimia. Hän opiskeli Hampurin konservatoriossa.


title: Bert Kaempfert

text: Kaempfert soitti Saksan laivaston yhtyeessä, mutta joutui sodan aikana vangituksi. Hän kokosi tanskalaisella vankileirillä sotavangeista koostuvan yhtyeen ja jatkoi vapautumisensa jälkeen soittamista yhdysvaltalaisten sotilastukikohdissa. Tuohon aikaan hän tutustui läheisesti yhdysvaltalaiseen swing-musiikkiin. Myöhemmin hän palasi Hampuriin esiintymään British Forces Broadcasting Servicelle. Hän käytti tuohon aikaan salanimeä Mark Bones. 1940-luvun lopulla hän tapasi hampurilaisen muusikon ja lauluntekijän Herbert Rehbeinin, josta tuli hänen pitkäaikainen musiikillinen yhteistyökumppaninsa.


title: Bert Kaempfert

text: 1950-luvun loppupuoliskolla levy-yhtiö Polydor Records palkkasi Kämpfertin sovittajaksi, tuottajaksi ja musiikilliseksi ohjaajaksi. Kaempfertin oma orkesteri levytti useita menestyskappaleita, mukaan lukien ”Catalania”, ”Las Vegas”, ”Explorer” ja ”Ducky”, minkä lisäksi hän hankki levy-yhtiön leipiin muun muassa jugoslavialaisen Ivo Robićin ja itävaltalaisen Freddy Quinnin. Vuonna 1959 yhdysvaltalainen musiikkituottaja Milt Gabler sovitti Kaempfertin aiemmin levyttämän instrumentaalin ”Wonderland by Night” Yhdysvaltojen markkinoita varten; julkaistu single nousi Yhdysvaltojen listan kärkeen ja nosti orkesterinjohtajan kansainväliseen suosioon.


title: Bert Kaempfert

text: 1960-luvun alussa Kaempfert teki Hampurissa sopimuksen aloittelevan liverpoolilaisen The Beatles -yhtyeen kanssa etsiessään taustayhtyettä Tony Sheridanille. Hän äänitytti yhtyeellä muun muassa kitaristi John Lennonin laulaman kappaleen ”Ain’t She Sweet” sekä instrumentaalin ”Cry for a Shadow”. Sheridanin nimissä julkaistu nauhoitus ”My Bonnie” osoittautui tärkeäksi askeleeksi yhtyeen myöhempään suursuosioon, kun brittiläinen musiikkimanageri Brian Epstein otti selvää yhtyeestä nauhoituksen kuultuaan. Tapahtumaketju johti lopulta siihen, että George Martin tarjosi yhtyeelle levytyssopimuksen Polydor Recordsilta.


title: Bert Kaempfert

text: Kaempfertin "Wonderland by Night" -albumi nousi Yhdysvalloissa listaykköseksi viideksi viikoksi vuonna 1961. Hän joutui jättämään työnsä tuottajana keskittyäkseen musiikin nauhoittamiseen. Vuonna 1965 hän sävelsi musiikkiraidan elokuvaan "Salainen tehtävä Lissabonissa" (), jonka kappaleesta ”Strangers in the Night” tuli hitti Frank Sinatran levyttämänä. Vuonna 1968 hän voitti Broadcast Music Incorporated -järjestön palkintotilaisuudessa viisi palkintoa kappaleilla ”Lady”, ”Spanish Eyes”, ”Strangers in the Night”, ”The World We Knew” ja ”Sweet Maria”.


title: Bert Kaempfert

text: 1960-luvun lopulla Kaempfertin suosio kääntyi vähitellen laskuun ja 1970-luvulla hänen musiikkinsa ei enää juuri saanut merkittävää soittoaikaa radiossa. Hänen levyjään myytiin kuitenkin yhä ja hän konsertoi menestyksekkäästi Euroopassa.


title: Bert Kaempfert

text: Kaempfert kuoli 21. kesäkuuta 1980 kotonaan Mallorcalla äkilliseen sydänkohtaukseen.Lähde: Suomen äänitearkisto ry.Lähde: Allmusic.


title: Lewis F. Muir

text: Lewis F. Muir, alun perin Louis Meuer (1884–1915), oli yhdysvaltalainen säveltäjä ja ragtime-pianisti.


title: Lewis F. Muir

text: Muir aloitti pianistina St. Louisissa ja esiintyi kaupungissa vuonna 1904 pidetyssä maailmannäyttelyssä. Vuonna 1910 hän muutti New Yorkiin. Hänen ensimmäinen julkaistu sävellyksensä oli ”Play That Barber-Shop Chord” vuodelta 1910. Vaudeville-esiintyjä Bert Williams käytti kappaletta esityksissään. Muir julkaisi vuosina 1910–1911 myös muita ragtime-sävellyksiä kuten ”Oh, You Bear Cat Rag”, ”The Matrimony Rag” ja ”When Ragtime Rosie Ragged the Rosary”.


title: Lewis F. Muir

text: Journalisti L. Wolfe Gilbert kritisoi Muiria vuonna 1912 katolisen ruusukon () käsittelemisestä ragtime-kappaleessa, mitä hän piti pyhäinhäväistyksenä. Muir kohtasi Gilbertin kasvotusten ja kiivaan sanaharkan jälkeen haastoi tämän kirjoittamaan kanssaan kappaleen. Tuloksena syntyi romanttinen laulu ”Do You Feel It in the Air?” sekä molempien kirjoittajien tunnetuimmaksi sävellykseksi jäänyt ”Waiting for the Robert E. Lee”.


title: Lewis F. Muir

text: Muir sävelsi tuotteliaasti vuosina 1912–1913 ja hänen sanotaan matkanneen Lontooseen soittamaan ragtimea Oxford Theatressa. Hän teki myös yhteistyötä italialaisen säveltäjä Ruggero Leoncavallon kanssa. Hän julkaisi vuonna 1914 vielä muun muassa kappaleet ”Camp Meeting Band”, ”Buy a Bale of Cotton for Me”, ”I Had a Gal, I Had a Pal” ja ”Mootching Along”. Lewis F. Muir kuoli tuberkuloosiin 3. joulukuuta 1915, 32-vuotiaana.


title: Ray Noble

text: Stanley Raymond ”Ray” Noble (17. joulukuuta 1903 – 2. huhtikuuta 1978) oli englantilainen säveltäjä ja orkesterinjohtaja.


title: Ray Noble

text: Noble sai koulutuksen klassiseen pianonsoittoon, mutta oli enemmän kiinnostunut tanssimusiikista. Hänen ensimmäinen menestynyt sävellyksensä oli vuoden 1928 ”Nobody’s Fool But Your Own”. Noblen uran muusikkona ja sovittajana lähti toden teolla käyntiin hänen voitettuaan 19-vuotiaana "Melody Maker" -musiikkilehden järjestämän sovituskilpailun. Hän toimi HMV-viihdeyhtiössä musiikillisena johtajana vuosina 1929–1934 ja johti yhtiön orkesteria.


title: Ray Noble

text: Noble ja hänen New Mayfair Dance Orchestra -yhtyeensä soittivat jazzvivahteista tanssimusiikkia. Hän nauhoitti useita omia sävellyksiään laulaja Al Bowllyn kanssa. Yhtye Bowllyn laulamiin Noblen sävellyksiin kuuluvat muun muassa ”Good Night Sweetheart” (1931), ”Love Is the Sweetest Thing” (1932), ”The Very Thought of You” (1934) ja ”The Touch of Your Lips” (1936). Lisäksi Noblen säveltämistä kappaleista menestyivät Charlie Barnetin nauhoittama ”Cherokee” ja Tommy Dorseyn nauhoittama ”I Hadn’t Anyone ’til You”.


title: Ray Noble

text: Noble matkusti vuonna 1934 Yhdysvaltoihin rumpali Bill Hartyn ja laulaja Al Bowllyn kanssa. Hänen äänitteensä olivat myyneet maassa hyvin ja orkesterinjohtaja Glenn Miller järjesti hänelle yhtyeen, jossa soittivat muun muassa Charlie Spivak, Bud Freeman ja Claude Thornhill. Noblen Yhdysvalloissa tekemät nauhoitukset eivät kuitenkaan saavuttaneet mainittavaa menestystä. Yksi poikkeus oli vuoden 1941 ”By the Light of the Silvery Moon”, jota myytiin yli miljoona kappaletta.


title: Ray Noble

text: Noble esiintyi urallaan useissa elokuvissa, muun muassa "Princess Charming" (1934), "The Big Broadcast of 1936" (1936) ja "Neitonen ahdingossa" (1937). Hän teki myös radio-ohjelmaa vatsastapuhuja Edgar Bergenin kanssa.


title: Ray Noble

text: Noble vetäytyi viihdemaailmasta 1950-luvun alussa ja asettui asumaan Santa Barbaraan, Kaliforniaan. Hän kuoli Lontoossa 2. huhtikuuta 1978.


title: Vincent Rose

text: Vincent Rose (1880–1944) oli italialaissyntyinen yhdysvaltalainen muusikko, säveltäjä ja orkesterinjohtaja.


title: Vincent Rose

text: Rose syntyi Palermossa ja sai musiikillisen koulutuksen Italiassa ennen muuttamistaan Yhdysvaltoihin 17-vuotiaana. Hän esiintyi viulistina ja pianistina Chicagon ja Los Angelesin tanssiorkestereissa. Ensimmäisen oman yhtyeensä hän perusti vuoden 1905 tienoilla.


title: Vincent Rose

text: Rose toimi orkesterinjohtajana 1940-luvulle asti ja sävelsi useita menestyskappaleita. Hänen Montmartre Orchestra -yhtyeensä nauhoitti 1920-luvulla Victor Recordsille ja 1930-luvulla muun muassa Perfect Recordsille ja Mellotone Recordsille. Paul Whitemanin orkesteri nauhoitti hänen ja John Schonbergerin sävellyksen ”Whispering” instrumentaalina vuonna 1920. Saman vuoden ”Avalon”-kappaleesta tuli hitti Al Jolsonille, mutta Jolson, Rose ja sanoittaja Buddy DeSylva joutuivat luovuttamaan tuoton kappaleen rojalteista oopperasäveltäjä Giacomo Puccinin perikunnalle osan sävellyksestä osoittauduttua Puccinilta lainatuksi.


title: Vincent Rose

text: Harry Owensin sanoittama vuoden 1923 laulu ”Linger Awhile” tuli tunnetuksi jazzinstrumentaalina Count Basien nauhoitettua sen. Sarah Vaughan nauhoitti sen myöhemmin lauluna. Rosen menestyneimmäksi sävellykseksi tuli vuoden 1940 ”Blueberry Hill”. Glenn Miller nosti kappaleen listaykköseksi sen ilmestymisvuonna ja vuonna 1956 Fats Domino nauhoitti siitä menestyneen rock and roll -version.


title: Vincent Rose

text: Vincent Rose kuoli Rockvillessä, New Yorkissa 20. toukokuuta 1944.


title: Clarence Williams

text: Clarence Williams (1898–1965) oli yhdysvaltalainen säveltäjä, pianisti, orkesterinjohtaja ja musiikinkustantaja.


title: Clarence Williams

text: Louisianan Plaquaminessa syntynyt Williams muutti vuonna 1906 New Orleansiin. Hän esiintyi uransa alkuvaiheessa moninaisissa rooleissa: laulajana, tanssijana, juontajana ja Storyvillen pianistina. Hän perusti New Orleansissa musiikkikustantamon yhdessä jazzmuusikko Armand J. Pironin kanssa. Yhtiö siirrettiin vuonna 1920 Chicagoon ja kolme vuotta myöhemmin Williams muutti New Yorkiin. Hän julkaisi musiikkia, mukaan lukien itse säveltämiään kappaleita, ja kokosi yhteen orkestereita levyttämään hänen musiikkiaan. Hän toimi myös managerina Bessie Smithille ja muille artisteille ja oli tunnettu taidostaan musiikin markkinoijana. Hän oli yksi aikansa menestyneimmistä mustaihoisista liikemiehistä.


title: Clarence Williams

text: Williamsin omista sävellyksistä menestyneimpiä ovat ”Royal Garden Blues” (1919), ”Baby Won’t You Please Come Home” (1919), ”’Tain’t Nobody’s Business If I Do” (1922) ja ”Sugar Blues” (1923). Hänen johtamansa yhtyeet nauhoittivat usein nimellä Clarence Williams and His Blue Five tai Blue Seven (osallistujien määrästä riippuen). Williamsin yhtyeissä soittivat muun muassa Louis Armstrong, Sidney Bechet, Coleman Hawkins, James P. Johnson, King Oliver ja Willie ”The Lion” Smith. Williams teki vuodet 1923–1937 kattavalla urallaan yli 300 nauhoitusta. Hänen yhtyeensä nauhoitti ensimmäisenä muun muassa Spencer Williamsin kappaleet ”Everybody Loves My Baby” ja ”I’ve Found a New Baby”.


title: Clarence Williams

text: Vuonna 1921 Williams meni naimisiin blues-laulaja Eva Taylorin kanssa. Swing-musiikkityylin tultua muotiin 1930-luvulla Williamsin suosio alkoi laskea ja hänen aktiivisuutensakin väheni huomattavasti. Hän myi kustantamonsa Decca Recordsille vuonna 1943 ja avasi kaupan New Yorkin Harlemissa. Hän jatkoi musiikin säveltämistä aina vuoteen 1956 asti, jolloin hän menetti näkökykynsä taksin törmättyä häneen. Williams kuoli marraskuussa 1965 New Yorkissa.


title: Clarence Williams

text: Williams valittiin vuonna 1970 Songwriters Hall of Fameen.


title: Spencer Williams

text: Spencer Williams (14. lokakuuta 1889 New Orleans – 14. heinäkuuta 1965 New York) oli yhdysvaltalainen pianisti ja säveltäjä. Hänen menestyneimpiin sävellyksiin kuuluvat ”I Ain’t Got Nobody” (1915), ”Royal Garden Blues” (1919), ”Everybody Loves My Baby” (1924), ”I’ve Found a New Baby” (1926) ja ”Basin Street Blues” (1928).


title: Spencer Williams

text: Williams syntyi New Orleansissa ja muutti 18-vuotiaana Chicagoon, jossa hän sävelsi musiikkia ja esiintyi pianistina. 1910-luvulla hän sävelsi New Yorkissa lauluja muun muassa Fats Wallerille. Hän teki silloin tällöin yhteistyötä neworleansilaisen pianistin Clarence Williamsin (ei sukua) kanssa.


title: Spencer Williams

text: 1920-luvulla Williams asui kolme vuotta Pariisissa ja sävelsi musiikkia Joséphine Bakerille Folies Bergère -näytelmiin. Vuonna 1936 hän muutti Englantiin. Hän asui Ruotsissa suurimman osan 1950-luvusta ja palasi Yhdysvaltoihin vuonna 1957.


title: Spencer Williams

text: Spencer Williams kuoli New Yorkissa heinäkuussa 1965. Hänet valittiin Songwriters Hall of Fameen vuonna 1970.


title: Leimasin

text: Leimasin on väline, jolla voidaan lyödä leima asiakirjaan tai paperiin. Leimasin on yleensä valmistettu kumista, johon haluttu kuvio on kaiverrettu. Leimasimet ovat tyypillisesti musteleimasimia ja niillä voidaan tehdä esimerkiksi jokin logo tai tekstiä. Päivämääräleimasimet on tarkoitettu kulloisenkin päivämäärän liittämiseen asiakirjaan.


title: Leimasin

text: Leimasimia voidaan valmistaa myös valottamalla mikrohuokoisa leimasinlaatta salamavaloa käyttäen. Kun mustekasetti asetetaan valotetun leimasinlaatan taakse, pääsee muste kulkemaan vain valotettujen kohtien läpi leimasinlaatassa. Näin valmistetun leimasimen tarkkuus voi olla 600 dpi.


title: Sergio Bonelli

text: Sergio Bonelli (2. joulukuuta 1932 Milano, Italia - 26. syyskuuta 2011 Monza, Italia) oli italialainen sarjakuvakäsikirjoittaja ja -kustantaja, joka tunnetaan sarjakuvista Tex Willer, Zagor, Dylan Dog sekä Mister No. Bonellia on kuvattu käsikirjoitustyönsä ohella merkityksellisenä hahmona italialaisessa sarjakuvamaailmassa, koska hänen johdollaan Sergio Bonelli Editore -kustantamo työllisti lukuisia italaisia sarjakuvantekijöitä kymmenien vuosien ajan.


title: Sergio Bonelli

text:
Bonelli oli Audace-kustantamon johtaja Tea Bonellin ja Tex Willer -sarjakuvan luoneen Giovanni Luigi Bonellin poika. Hän aloitti uransa salanimellä Guido Nolitta vuonna 1955, salatakseen sukujuurensa sarjakuvamaailmassa. Ensimmäisinä töinään hän laati kuvatekstejä Roy D'Amyn julkaisemaan sarjakuvaan nimeltä Giuffetto Rosso. Bonelli siirtyi äitinsä yhtiön johtajaksi 24-vuotiaana vuonna 1957, jolloin yhtiö muutti nimensä Edizioni Araldoksi.
Bonellin tärkeimpinä saavutuksina käsikirjoittajana on pidetty lännensarja Zagoria sekä Mister No -sarjakuvaa. Sarjakuvaa "Suuren lännen poika", mitä Bonelli kirjoitti ennen Zagoria, on julkaistu myös Suomessa; Preeria-lehdessä 1960-62 sekä Lännentie-lehdessä 1980-luvulla. Ensimmäisen Tex Willer -seikkailunsa Bonelli käsikirjoitti 1976.


title: Sergio Bonelli

text: Julkaisuyhtiössään Bonelli tunnettiin tiukasta johtamistyylistään. Hän valvoi tarkasti ja yksityiskohtaisestikin alaistensa työtä. Bonellin kaudella, etenkin 1980- ja -90-luvuilla, yhtiö esitteli monia sarjakuvauutuuksia, jotka saavuttivat myös menestystä. Yhtiössä työskennelleen kuvittaja Miguel Angel Repetton mukaan Bonelli tunnettiin tarkkuutensa ohella myös ystävällisyydestään ja kannustavuudestaan alaisiaan kohtaan, pitäen sarjakuvien laatua rahaa tärkeämpänä.


title: Sergio Bonelli

text: Bonellille myönnettiin kansalaispalkinto vuonna 2008, koska hän oli "auttanut tekemään Milanosta italialaisen sarjakuvan julkaisupääkaupungin ja koska hänen ansiostaan lapset monessa sukupolvessa ovat oppineet rakastamaan lukemista".


title: Giovanni Luigi Bonelli

text: Giovanni Luigi (Gianluigi) Bonelli (22. joulukuuta 1908 Milano, Italia – 12. tammikuuta 2001 Alessandria, Italia) oli italialainen sarjakuvakäsikirjoittaja, joka tunnetaan erityisesti Tex Willer -sarjakuvahahmon toisena luojana yhdessä Aurelio Galleppinin kanssa.


title: Giovanni Luigi Bonelli

text: Bonelli alkoi kirjoittaa runoja ja lyhyitä tarinoita pian ylioppilastutkintonsa jälkeen. Bonellin alkuaikojen kirjallinen tuotanto oli saanut vaikutteita monista seikkailukirjallisuuden klassikoista, kuten Jack Londonista, Zane Greysta, Alexandre Dumas’sta ja H. Rider Haggardista. Hänen ensimmäiset tarinansa julkaistiin "Corriere dei Piccoli" ja "Giornale Illustrato dei Viaggi" -aikakauslehdissä.


title: Giovanni Luigi Bonelli

text: Bonellin ura sarjakuvissa alkoi 1930- ja -40-luvuilla, jolloin toimittaja Lotario Vecchi kutsui Bonellin yhteistyöhön Società Anonima Editrice Vecchi -kustantamon kanssa. Bonellin työ ja yrityskaupat pelastivat kustannusyhtiön vararikolta myöhemmin. Bonelli saattoi ostaa "Audace"-aikakauslehden ja perustaa oman Redazione Audace -kustannusyhtiön tammikuussa 1941. Myöhemmin yhtiöstä tuli Bonellin kustannustoiminnan ydin.


title: Giovanni Luigi Bonelli

text: Bonelli oli toisen maailmansodan loppupuolella, 1943–45, maanpaossa Sveitsissä, kun taas hänen Tea-vaimonsa ja Sergio-poikansa oleilivat Liguriassa. Pariskunta erosi sodan jälkeen, Bonelli muutti Genovaan jaTea otti kustannustoiminnan haltuunsa.


title: Giovanni Luigi Bonelli

text: Bonelli ja Galleppini keksivät Tex Willer -hahmon vuonna 1948. Hahmo ei ollut välitön menestys mutta selvisi lopulta alkuvaikeuksista. Bonelli kehitti myös lukuisia muita sarjakuvahahmoja Audace-kustantamolle. Hän jatkoi työskentelyään Tex Willerin parissa aina kuolemaansa saakka 2001.


title: Ghetto Stories

text: Ghetto Stories on yhdysvaltalainen elokuva vuodelta 2010. Elokuva kertoo epäsuorasti Lil Boosien elämästä. Elokuva kestää 60 minuuttia. Se julkaistiin suoraan DVD:lle. Sen tuotti Trill Entertainment.


title: Ghetto Stories

text: Aluksi kerrotaan Slimmin elämästä ja tavoitteesta yhdistää Baton Rouge. Myöhemmin naamioituneet jengiläiset tunkeutuvat Slimmin kotiin ja ampuvat hänet. Marcus Hatch lähtee etsimään Slimmin tappajaa Jai Carterin kanssa. Siitä alkaa verinen kostonkierre.


title: Diane Cilento

text: Diane Cilento () oli australialainen teatteri- ja elokuvanäyttelijä.


title: Diane Cilento

text: Cilento syntyi maineikkaaseen lääkäriperheeseen. Hänen viidestä sisaruksestaan myös neljä opiskeli lääkäriksi.


title: Diane Cilento

text: Cilento sai parhaan naissivuosan Oscar-ehdokkuuden roolistaan elokuvassa "Tom Jones – hulivilihurmuri" (1963). Muita hänen elokuviaan ovat "Tuska ja hurmio" (1964) ja "Uhrijuhla" (1973).


title: Diane Cilento

text: Diane Cilento oli naimisissa kolme kertaa. Aviomiehistä toinen oli Sean Connery 1962–1973, ja avioliitosta syntyi yksi lapsi, Jason Connery. Kirjailija Anthony Shaffer (muun muassa "Uhrijuhlan" käsikirjoittaja) oli hänen aviomiehensä 1985–2001.


title: Diane Cilento

text: Cilenton omaelämäkerta "My Nine Lives" ilmestyi 2006.


title: Diane Cilento

text: Lähde:


title: Aurelio Galleppini

text: Aurelio Galleppini, tunnettu myös taiteilijanimellä Galep, (28. elokuuta 1917 Casal di Pari, Italia – 10. maaliskuuta 1994 Chiavari, Italia) oli italialainen sarjakuvapiirtäjä ja taidegraafikko. Hänet tunnetaan erityisesti Tex Willer -sarjakuvahahmon luojana yhdessä Giovanni Luigi Bonellin kanssa. Hän piirsi Tex Willer -sarjakuvaa yli 40 vuoden ajan.


title: Macaon kreoli

text: Macaon kreoli eli Patuá on portugalin kieleen pohjautuva ja malaijista, sinhalista ja kantonista vaikutteita saanut Kiinan Guangdongin provinssin ympäröimässä erityishallintoalueessa Macaossa puhuttava kreolikieli. Kieli on UNESCO:n 20. helmikuuta 2009 julkaiseman uhanalaisten kielten luettelon "Atlas of the World's Languages in Danger"in mukaan "kriittisesti uhanalainen". Sitä puhui vuonna 2007 äidinkielenään vain 50 ihmistä, kaikki heistä yli 70-vuotiaita.


title: Macaon kreoli

text: Macaon kreoliksi kieltä kutsutaan paitsi Patuáksi, myös nimellä Papia Cristam di Macau ("Macaon kristillinen puhe"), ja runoilijoilta se on saanut lempinimekseen sekä "Dóci Língu di Macau" ("Macaon makea kieli") että "Doci Papiaçam" ("makea puhe"). Portugaliksi sitä sanotaan Macaenseksi, Macaista Chapadoksi ("puhdas macao") tai Patuáksi (ranskankielisestä sanasta patois).


title: Macaon kreoli

text: Macaon kreoli on yksi portugaliin pohjatuvista kreolikielistä, jotka syntyivät Portugalin ja Kiinan välisestä kaupallisesta toiminnasta. Kieli on portugalin ja kantoninkiinan sekoitus ja siinä on myös malaijinkielisiä sanoja ja lauseita. Kieli juontaa juurensa 1500-luvulle ja helpotti kommunikaatiota eurooppalaisten ja kiinalaisten kauppiaiden välillä, macaolaisista kun oli tullut heidän tärkeitä välittäjiä.


title: Macaon kreoli

text: Alussa kieleen olivat vaikuttaneet eniten malaiji ja sinhali, koska portugalilaisten uudisasukkaiden jälkeläiset menivät naimisiin kiinalaisten sijasta usein Malakasta ja Sri Lankasta olevien naisten kanssa. Nykymacao, johon on vaikuttanut kantoninkiina, kehittyi 1800-luvulla, kun macaolaiset alkoivat mennä naimisiin Macaosta olevien kiinalaisten naisten kanssa. Brittien Hongkongin miehityksen ansiosta tuli Macaon kreoliin myös englannin kielen sanoja.


title: Macaon kreoli

text: Macaon kreolilla on ollut tärkeä rooli Macaon kaupallisessa ja sosiaalisessa kehityksessä 1500-luvulta 1800-luvulle, jolloin kieli toimi Macaon euraasialaisten asukkaiden olennaisimpana kanssakäymisen välineenä. Puhujien määrä ei ollut silloinkaan kovin suuri ja kieltä on aina puhunut korkeimmillaan luultavasti tuhansia, ei kymmeniä tuhansia. 1900-luvun alkupuoliskoon asti Macaon kreolia puhuttiin runsaasti ja käytettiin silloin päävälineenä esim. poliittista satiiria harjoittavissa sarjakuvissa. Jotkut kirjailijat, kuten edesmennyt runoilija José dos Santos Ferreira, valitsi "makean kielen" luovuuden välineekseen.


title: Macaon kreoli

text: Macaon kreoli ei tosin ole ikinä ollut virallinen kieli Macaossa eikä sitä ole koskaan opetettu kouluissa. 1900-luvun alkupuoliskolla kieli menetti suosionsa, kun sitä alettiin pitää alempiarvoisena ja "primitiivisenä portugalina". Nykyään kieltä puhuu vain harva eikä tarkkaa puhujamäärää tiedetä. Puhujia voi olla vaikka useita kymmeniä Macaossa ja Hongkongissa ja useita satoja tai jopa tuhansia ulkomailla asuvien macaolaisten keskuudessa.


title: Macaon kreoli

text: Macaon kreoli on lähes sukupuuttoon kuollut kieli, jota puhuvat Macaon macaenset eli euraasialaiseen vähemmistöön kuuluvat (8 000 ihmistä eli 2% Macaon väestöstä) sekä 20 000 ulkomailla asuvaa maahanmuuttajaa ja heidän jälkeläiset. Paitsi Macaossa sitä puhutaan mm. myös Hongkongissa, USA:n Kaliforniassa, Kanadassa, Perussa, Brasiliassa, Costa Ricassa, Australiassa, Portugalissa, Yhdistyneessä kuningaskunnassa, ja Venezuelan Parian niemimaalla. Macaossa ja Hongkongissa kreolia puhuvat aktiivisesti vain parikymmentä vanhusta, lähinnä kahdeksan- ja yhdeksänkymppisiä naisia, ja ulkomailla (pääasiallisesti Kaliforniassa) vain parisataa.


title: Macaon kreoli

text: Tässä patuáksi eli Macaon kreoliksi kirjoitettu runo:


title: Nummisuutarit (vuoden 1957 elokuva)

text: Nummisuutarit on Valentin Vaalan ohjaama elokuva, jonka käsikirjoitus perustuu Aleksis Kiven "Nummisuutareihin". Se sai ensi-iltansa vuonna 1957. Elokuva oli Suomi-Filmin ensimmäinen värielokuva. Näyttelijä Martti Kuningas muistetaan usein elokuvan Eskon roolista.


title: Nummisuutarit (vuoden 1957 elokuva)

text: Elokuvassa käytettiin neuvostoliittolaista Sovcolor-järjestelmää. Kesän säät eivät suosineet kuvauksia, ja syksyyn lykkäytyneiden töiden takia puiden lehtiä jouduttiin värjäämään vihreiksi.


title: Yhteisrintama

text: Yhteisrintama voi tarkoittaa ainakin seuraavia:


title: Ralph Metzner

text: Fil. tri. Ralph Metzner (s. Saksassa 18. toukokuuta, 1936) on yhdysvaltalainen psykologi, kirjailija ja tutkija, joka osallistui Harvardin yliopiston psykedeelitutkimukseen 1960-luvun alussa Timothy Learyn ja Richard Alpertin (myöh. Ram Dass) kanssa. Metzner on psykoterapeutti ja Kalifornian Institute of Integral Studiesin psykologian emeritusprofessori San Franciscossa. Aiemmin hän toimi instituutin akateemisena dekaanina ja varapresidenttinä.


title: Ralph Metzner

text: Metzner on jo yli 45 vuoden ajan tehnyt tietoisuustutkimusta, joka on kohdistunut mm. psykedeeleihin, joogaan, meditaatioon ja šamanismiin. Hän on voittoatavoittelemattoman, ihmisten ja maapallon välisen suhteen parantamiseen ja tasapainottamiseen pyrkivän Green Earth -säätiön johtaja ja yksi sen perustajista. Metzner esiintyi myös vuoden 2006 dokumentissa "Entheogeneesi: Sisäisen jumaluuden havahtuminen", joka käsittelee kosmoksen lumouksen uudelleenlöytämistä modernissa maailmassa.


title: Ralph Metzner

text: Metzner on myös runoilija ja laulaja-lauluntekijä.


title: Sukellusvenesodankäynti

text: Sukellusvenesodankäynnissä on kyse pääosin vedenalaisista sotatoimista, jotka perustuvat sukellusveneiden käyttöön osana merisodankäyntiä. Sukellusveneet voivat hyökätä maalla olevien kohteisiin ja tehdä vedenalaista tiedustelua.


title: Sukellusvenesodankäynti

text: Sukellusvenesodankäynti voidaan jakaa kolmeen eri alalajiin: pintaoperaatiot, ilmaoperaatiot ja vedenalaiset operaatiot. Vedenalaisten operaatioiden alalajeihin kuuluvat lisäksi vastasukellusvenetoiminta sekä miinoittaminen merellä.


title: Sukellusvenesodankäynti

text: Sukellusveneiden käyttö sotatoimissa alkoi 1860-luvulla Yhdysvaltain sisällissodassa ja tämän jälkeen ensimmäisessä ja toisessa maailmansodassa. Toisessa maailmansodassa sukellusveneillä oli merkittävä vaikutus sodan osapuolten laivastoihin tuhovaikutuksensa vuoksi. Aiemmin sukellusveneet toimivat lähinnä laivoja vastaan, mutta toisen maailmansodan jälkeen hyökkäyssukellusveneiden rooli on noussut keskeisemmäksi. Hyökkäyssukellusveneet pyrkivät tuhoamaan vihollisen sukellusveneitä.


title: Kalkki-imarre

text: Kalkki-imarre ("Gymnocarpium robertianum" syn. "Lastrea robertiana", "Dryopteris robertiana") on Euraasian ja Pohjois-Amerikan kalkkialueilla tavattava saniainen.


title: Kalkki-imarre

text: Kalkki-imarre kasvattaa 10–30 cm korkeita yksittäisiä lehtiä. Ne nousevat kasvin maavarresta, joka on pitkä, hento, tummanruskea ja jokseenkin kiilloton. Lehden ruoti on noin kaksi kertaa lavan pituinen ja tiheään nystykarvainen. Tummanvihreä lehtilapa on nystyinen, tavallisesti leveyttä pitempi, kolmiomaisen puikea ja kaksi kertaa parilehdykkäinen. Kapeanpuikea tyvilehdykkä on selvästi lehden kärkiosaa pienempi. Tyvilehdykän ensimmäisen pikkulehdykkäparin lehdykät ovat hyvin erikokoisia, pienemmän pikkulehdykän keskiosan leveyden ollessa 3/5 isomman lehdykän keskiosan leveydestä. Pikkulehdykät ovat muodoltaan kapean pitkulaisia ja pariosaisia tai parijakoisia. Itiöpesäkeryhmät ovat pyöreitä ja katesuomuttomia. Kalkki-imarteen itiöt kypsyvät Suomessa heinä-elokuussa. Itiöt ovat väriltään tummanruskeita.


title: Kalkki-imarre

text: Kalkki-imarre muistuttaa hyvin paljon lähisukulaistaan idänimarretta ("G. continentale").


title: Kalkki-imarre

text: Kalkki-imarteen levinneisyysalue on hajanainen ja osin huonosti tunnettu. Euroopassa sitä tavataan paikoitellen Pyreneiltä Keski-Eurooppaan, Italiaan, Balkanin niemimaalle, Britteinsaarille, Fennoskandiaan, Baltiaan, Länsi- ja Keski-Venäjälle ja Kaukasukselle. Levinneisyysalue jatkuu laikuttaisena Venäjältä suurimpaan osaan Siperiaa, Japaniin, Kiinan pohjoisosiin ja Keski-Aasiaan. Pohjois-Amerikassa levinneisyysalue jatkuu Alaskan ja Kanadan keskiosiin ja Kalliovuorille. Suomesta kalkki-imarre löydettiin ensimmäisen kerran vuonna 1908. Laji on harvinainen ja sitä tavataan ainoastaan Koillismaalla Kuusamossa ja Sallan eteläosissa. Suurin osa Suomen esiintymistä on Oulangan kansallispuistossa.


title: Kalkki-imarre

text: Kalkki-imarre kasvaa puolivarjoisissa kallionraoissa ja kivisillä rinteillä. Laji on kalkinvaatija.


title: Éric Serra

text: Éric Serra (s. 9. syyskuuta 1959 Pariisi, Ranska) on ranskalainen säveltäjä.


title: Paunio

text: Paunio on suomalainen sukunimi, joka on muun muassa seuraavilla henkilöillä:


title: Enric Cristòfor Ricart

text: Enric Cristòfor Ricart i Nin (2. marraskuuta 1893 Vilanova i la Geltrú, Espanja – 11. maaliskuuta 1960) oli katalonialainen kaivertaja ja taidemaalari.


title: Enric Cristòfor Ricart

text: Ricart syntyi Vilanova i la Geltrússa 1893. Hän aloitti opiskelut Francesc Galín kuvataidekoulussa Barcelonassa lokakuussa 1911, ja samaan aikaan siellä opiskelivat muun muassa Ramon Reventós ja Joan Miró. Ricart aloitti 1915 kaivertajana ja seuraavana vuonna rupesi myös taidemaalariksi. Hänen ensimmäinen näyttelynsä oli Dalmau-galleriassa Barcelonassa tammikuussa 1917. Ricart painosti alkujaan enemmän maalaustaiteeseen, mutta hän alkoi keskittyä näyttelynsä jälkeen kaivertamiseen. Hänen 1920 tekemä Pariisin-matka vahvisti suuntautumista kaivertamiseen. Ricart asettui 1926 asumaan Vilanova i la Geltrúún.


title: Enric Cristòfor Ricart

text: Ricart kuvitti myös monia kirjoja. Kaikkiaan hänen kuvituksiaan on yli 80 kirjassa, mutta osassa niistä Ricartin tekemiä kuvia on vain yksi tai kaksi. Hänen kuvittamiaan teoksia ovat muun muassa Pedro Calderón de la Barcain "Elämä on unta", Josep Maria de Sagarran runot ja William Shakespearen "Antonius ja Kleopatra". Ricart kuoli maaliskuussa 1960.


title: Bernardino Marchió

text: Bernardino Marchió (s. 6. syyskuuta 1943 Busca) on italialaissyntyinen Brasiliassa toimiva roomalaiskatolinen piispa. Hänet vihittiin papiksi 29. kesäkuuta 1968 ja nimitettiin Pesqueiran hiippakunnan koadjuuttoripiispaksi 27. maaliskuuta 1991. Piispaksi vihkiminen seurasi 29. kesäkuuta. Pääkonsekraattorina toimi Acácio Rodrigues Alves, jota avustivat Sebastiano Dho ja Manuel Palmeira da Rocha.


title: Bernardino Marchió

text: 26. toukokuuta 1993 Marchiósta tuli Pesqueiran piispa, ja 6. marraskuuta 2002 hän sai nimityksen Caruarun piispaksi.


title: Acácio Rodrigues Alves

text: Acácio Rodrigues Alves (9. huhtikuuta 1925 – 24. elokuuta 2010) oli brasilialainen roomalaiskatolinen piispa. Hänet vihittiin papiksi 12. maaliskuuta 1949 ja nimitettiin Palmaresin hiippakunnan piispaksi 11. heinäkuuta 1962. Piispaksi vihkiminen seurasi 16. syyskuuta. Pääkonsekraattorina toimi José Adelino Dantas, jota avustivat João José da Mota e Albuquerque ja Serafim Fernandes de Araújo.


title: Acácio Rodrigues Alves

text: Rodrigues Alves osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 12. heinäkuuta 2000.


title: Olympialippu

text: Olympialippu on olympialaisten tunnus. Siinä on valkoinen pohja ja olympiarenkaat. Lipun kuusi väriä edustavat maailman kansoja, sillä kaikista maailman valtioiden lipuista löytyy ainakin yksi olympialipun väri.


title: Olympialippu

text: Olympialippu liehuu aina olympiakaupungissa kisojen ajan. Päättäjäisissä lippu luovutetaan seuraavalle isäntäkaupungille.


title: Olympialippu

text: Vuoden 1980 Moskovan olympialaisissa 15 maata marssi olympialipun alla oman maansa lipun sijaan protestina isäntämaa Neuvostoliiton Afganistanin-miehitykselle.


title: Olympialippu

text: Jos jossakin olympialaisiin osallistuvassa valtiossa tapahtuu juuri ennen kisojen alkua radikaali poliittisen järjestelmän vaihdos, joukkue saa osallistua olympiakisoihin olympialipun alla.


title: Jaime Muñoz Pedroza

text: Jaime Muñoz Pedroza (s. 30. syyskuuta 1958) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 24. marraskuuta 1984 ja nimitettiin Araucan hiippakunnan piispaksi 22. lokakuuta 2010. Piispaksi vihkiminen seurasi 4. joulukuuta. Pääkonsekraattorina toimi Aldo Cavalli, jota avustivat Luis Augusto Castro Quiroga ja Luis Madrid Merlano. Virkaan asettaminen suoritettiin 14. joulukuuta.


title: Dot Jones

text: Dorothy Marie "Dot" Jones (tunnettu myös nimellä Dot-Marie Jones, s. 4. tammikuuta 1964 Turlock, Kalifornia, Yhdysvallat) on yhdysvaltalainen näyttelijä ja urheilija.


title: Dot Jones

text: Dot Jones syntyi Turlockissa Kaliforniassa. Hän alkoi harrastaa painonnostoa yläasteaikoinaan, koska nopea kasvu lyhyessä ajassa heikensi hänen selkäänsä. Lukiossa Jones saavutti menestystä painonnostajana ja alkoi kilpailla myös kädenväännössä. Hän voitti kädenväännön maailmanmestaruuskilpailut 19-vuotiaana. Hän saavutti maailmanmestaruuden yhteensä 15 kertaa.


title: Dot Jones

text: Jones opiskeli Modesto Junior Collegessa ja Fresnon yliopistossa. Yliopistoaikoinaan hän kilpaili kuulantyöntäjänä, kehonrakentajana ja painonnostajana. Hän voitti kuulantyönnön osavaltion mestaruuden vuosina 1983 ja 1984. Hän osallistui Yhdysvaltain olympiakarsintoihin vuonna 1988. Hän sai urheilu-uransa aikoina useita polvivammoja, joiden takia hänen pituutensa lyheni 193 cm:sta 191 cm:iin. Jones työskenteli yliopiston jälkeen terapeuttina Fresnon nuorisovankilassa.


title: Dot Jones

text: Jonesin näyttelijänura alkoi sattumalta vuonna 1992, kun "American Gladiators" -ohjelman Shirley Ecson näki hänet kehonrakennuskilpailussa ja halusi hänen osallistuvan Gladiatorsin tapaiseen kilpailuohjelmaan "Knights and Warriors". Ohjelma kesti vain yhden kauden, mutta Jones alkoi tämän jälkeen esiintyä muissa televisio-ohjelmissa ja elokuvissa.


title: Dot Jones

text: Jones on esiintynyt sivuosissa muun muassa televisiosarjoissa "Pulmuset", "Cybill", "Chicagon lääkärit", "Muodon vuoksi" ja "Pako". Hän on esittänyt usein riskejä maskuliinisia naisia. Vuonna 2005 hän näytteli valmentaja Kellyä sarjassa "Lizzie McGuire". Vuodesta 2010 lähtien hän on esittänyt valmentaja Beisteä sarjassa "Glee". Jones sai roolistaan Beistenä Primetime Emmy -ehdokkuuden.


title: MV Doña Paz

text: MV Doña Paz oli filippiiniläinen matkustaja-alus, joka upposi 20. joulukuuta 1987 törmättyään MT "Vectorin" kanssa. Onnettomuudessa menehtyi yhteensä 4 386 ihmistä, mikä on pahin rauhanajan meriturma. Pahin sota-ajan meriturma oli "Wilhelm Gustloffin" uppoaminen tammikuussa 1945, jolloin noin 10 000 ihmistä hukkui.


title: MV Doña Paz

text: MV "Doña Paz" oli matkalla Leyteltä Manilaan, kun alus törmäsi avomerellä Marinduquen ja Oriental Mindoron välillä klo 10.30 öljytankkeri MT "Vectorin" kanssa, joka oli matkalla Limaysta Bataaniin. Törmäyksen seurauksena sattui räjähdys, jonka aiheuttama tulipalo levisi molempiin aluksiin. Molemmat alukset upposivat muutaman tunnin kuluessa törmäyksestä vieden mukanaan yhteensä 4 375 ihmistä. Vain 26 ihmistä onnistuttiin pelastamaan merestä. Yksikään "Doña Pazin" miehistöstä ei selvinnyt. Selviytyneiden joukossa oli kaksi "Vectorin" miehistön jäsentä.


title: Montserrat (täsmennyssivu)

text: Montserrat tarkoittaa seuraavia:


title: Harjakalat

text: Harjakalat (Caristiidae) on ahvenkaloihin kuuluva kalaheimo. Heimon lajit elävät lämpimissä valtamerissä.


title: Harjakalat

text: Harjakaloihin kuuluu 2 sukua ja noin 5 lajia, esimerkiksi harjakala ("Platyberyx/Caristius opalescens"). Lajit kasvavat suurimmillaan 25–60 cm:n pituisiksi. Ne ovat ruumiinrakenteeltaan litteitä ja korkearuumisia, ja otsaprofiili on jyrkkä. Selkäevä harjakaloilla on pitkä ja hyvin korkea ja myös rintaevät ovat pitkät. Kalojen suuret silmät ovat sopeutuma syvällä elämiseen. Väriltään harjakalat ovat tyypillisesti ruskeita ja evät ovat mustat.


title: Harjakalat

text: Harjakaloja tavataan kaikista lauhkeista ja lämpimistä valtameristä lukuun ottamatta Tyynenmeren koillisosia. Tyypillisesti ne elävät melko syvissä vesissä 100–2 000 metrin syvyydessä merenpinnasta. Harjakalalajit liikkuvat usein uimapolyyppien lahkon ("Sidonophora") lajien seurassa ja uimapolyypit ovat myös niiden ravintoa. Lisäksi harjakalat voivat syödä myös pieniä kaloja ja eläinplanktonia.


title: Friederike Mayröcker

text: Friederike Mayröcker (s. 20. joulukuuta 1924 Wien) on itävaltalainen runoilija ja kirjailija. Hän toimi englanninopettajana kouluissa vuosina 1946–1969. Hän aloitti kirjoittamisen 15-vuotiaana ja julkaisi ensimmäiset kirjoituksensa lehdessä vuonna 1946. Hänet tunnustetaan erääksi merkittävimmistä itävaltalaisista nykyrunoilijoista.


title: Friederike Mayröcker

text: Mayröcker on runojen ohella kirjoittanut proosaa ja kuunnelmia sekä libreton Wolfram Wagnerin oopperaan "Stretta" (kantaesitetty 2004). Mayröcker eli kirjailijakollegansa Ernst Jandlin kanssa vuosina 1954–2000 ja loi osan kuunnelmistaan yhteistyössä tämän kanssa. Hänen kuunnelmassaan "Die Kantate oder, Gottes Augenstern bist Du" (2003) on Wolfgang von Schweinitzin säveltämä musiikki.


title: Friederike Mayröcker

text: Mayröckerille on myönnetty useita palkintoja, joihin lukeutuvat Anton Wildgans - (1981), Roswitha- (1982), Erich Fried - (1995) ja Georg Büchner -palkinnot (2001).


title: Kuoleman puutarha (Madetoja)

text: Kuoleman puutarha (op. 41) on Leevi Madetojan vuosina 1918–1921 säveltämä kolmiosainen pianoteos. Hän aloitti sävellystyön kunnioittaakseen punakaartin uhrina kadonneen veljensä Yrjön muistoa. Ensimmäinen osa ilmestyi vuonna 1918. Kun teos julkaistiin myöhemmin kolmiosaisena, sen yhteydessä ei enää viitattu säveltäjän veljeen.


title: Tanssinopettajan paluu

text: Tanssinopettajan paluu on ruotsalaisen kirjailijan Henning Mankellin kirjoittama vuonna 2000 julkaistu rikosromaani, jonka päähenkilö on rikospoliisi Stefan Lindman. Tanssinopettajan paluu -romaanin pohjalta on tehty myös televisiosarja, jossa Lindmania esittää Jonas Karlsson.


title: Tanssinopettajan paluu

text: Lindman on pääosassa vain tässä yhdessä kirjassa, mutta romaanissa Ennen routaa hän muuttaa Ystadiin ja työskentelee yhdessä Kurt Wallanderin ja Linda Wallanderin kanssa. Lindman on myös mukana Wallander-elokuvasarjassa, jossa häntä esittää Ola Rapace.


title: Tanssinopettajan paluu

text: Boråsilainen rikospoliisi Stefan Lindman sairastuu vakavasti ja ryhtyy sairauslomallaan tutkimaan entisen kollegansa, eläkepäivikseen Pohjois-Ruotsiin Härjedaleniin muuttaneen Herbert Molinin raakaa murhaa. Molin on kidutettu kuoliaaksi. Murhapaikalta löytyy verijälkiä, jotka muodostavat lattiaan oudon kuvion, joka paljastuu tangon askeliksi. Myöhemmin myös Molinin naapuri murhataan. Murhatavan perusteella tekijä näyttäisi olevan sama, mutta murhien motiivia ja uhrien välistä mahdollista yhteyttä on vaikea löytää.


title: Tanssinopettajan paluu

text: Joitakin paikallisia poliiseja häiritsee toiselta paikkakunnalta tulleen kollegan omatoimiset tutkimukset. Lindman kuitenkin ystävystyy yhden paikallisen rikospoliisin kanssa.


title: Tanssinopettajan paluu

text: Murhan motiivit johtavat kauas historiaan, toiseen maailmansotaan ja Ruotsin senaikaisiin yhteyksiin natsi-Saksan kanssa. Lindman saa myös selville, että natsi-ideologia ei ole vieläkään kadonnut Ruotsista.


title: Michael Jai White

text: Michael Jai White (s. 10. marraskuuta 1967 Brooklyn, New York, Yhdysvallat) on yhdysvaltalainen näyttelijä ja itämaisten taistelulajien taitaja. Hänet tunnetaan sarjakuvasankari Spawnin roolista hahmon nimikkoelokuvassa.


title: Michael Jai White

text: White aloitti näyttelemisen elokuvissa 1980-luvun lopulla elokuvissa "Toxic Avenger II" ja "". Hänellä oli sittemmin 1990-luvun alussa sivurooli elokuvissa "" ja "Täydellinen sotilas". White sai lopulta vuonna 1995 ensimmäisen pääroolinsa televisioelokuvassa Tyson, jossa hän esitti raskaansarjan nyrkkeilijää, Mike Tysonia. Kaksi vuotta myöhemmin White nousi julkisuuteen "Spawn" elokuvan myötä, joka teki hänestä ensimmäisen afroamerikkalaisen näyttelijän, joka on esittänyt supersankaria. White huomioitiin roolistaan Blockbuster Entertainment ehdokkuudella valkokankaan uutena tulokkaana. Hän esiintyi elokuvan jälkeen vuonna 1999 Jean-Claude Van Dammen kanssa "Täydellisen sotilaan paluussa" ja vuonna 2001 sivuroolissa Steven Seagalin "Exit Woundsissa".